title: Beulah Park

text: Beulah Parkin omisti vuoteen 1983 asti kokonaan tai osittain Robert J. Dienst perheineen. Robert J. Dienst tunnetaan kaksinkertaisen lyhyen matkan Yhdysvaltain mestarin Decathlonin omistajana. Hän pyrki tekemään vedonlyönnistä kansanhuvia ja johti Beulah Parkia kunnes kuoli vuonna 1959, minkä jälkeen se siirtyi hänen poikansa Robert Y. Dienstin omistukseen. Tämä investoi radan tuotot sen parantamiseen. Vuoden 1959 tietämillä radan puinen talli tuhoutui ja neljäkymmentä hevosta kuoli yöllisessä tulipalossa. Talli rakennettiin uudestaan betonista.


title: Beulah Park

text: Robert Y. Dienstin poika "Bob M." Dienst jätti Beulah Parkin vuonna 1981 johtuen kiistoista tuolloisen toimitusjohtajan Houserin kanssa.


title: Beulah Park

text: Robert Y. Dienstin poikapuoli Thomas Heinl työskenteli radan totojärjestelmän tietokoneistamisen parissa vuosina 1975–1986. Hänen työnsä tulokset vaikuttivat nykyäänkin Yhdysvalloissa käytettävään totojärjestelmään.


title: Beulah Park

text: Vuonna 1983 Beulah Park myytiin George Gauldingille noin neljän ja puolen miljoonan dollarin hintaan. Radan nimi muutettiin Darby Downsiksi. Samana vuonna Beulah Parkissa oli Ohion ensimmäisenä laukkaratana mahdollisuus lyödä Kentucky Derbyn tuloksista vetoa reaaliaikaisesti ja radalle asennettiin satelliittivastaanotin Triple Crown -tapahtuman välittämiseksi paikalliselle laukkayleisölle. Tammikuussa 1984 Beuling tuli radalle keskellä yötä ja tuhosi suuren osan radan kilpailutulosarkistoista.


title: Beulah Park

text: Kaksi vuotta myöhemmin vuonna 1985 rata myytiin rakennuskehittäjä Charles Rumalle noin kuudella ja puolella miljoonalla dollarilla ja sen nimi muutettiin takaisin Beulah Parkiksi. Ruma investoi 12 miljoonaa dollaria radan uudistuksiin kuten juoksuradan pinnoittamiseen, uuteen lämmittelyalueeseen ja uuteen hallintorakennukseen.


title: Beulah Park

text: Vuonna 1993 Beulah Park oli ensimmäinen puhelinvedonlyönnin paikallisia ja kansallisia kisoja varten käyttöön ottanut ohiolainen laukkarata. Saman vuoden joulukuussa rata perusti yhteistyössä River Downsin, Scioto Downsin ja Thistledownin kanssa kaukuvedonlyöntialan Ohio TAB -yhtiön, joka on sittemmin noussut Yhdysvalloissa kansallisesti merkittäväksi nimellä AmericaTab. Vuonna 1995 radan tietokoneelle tallennetut kilpailutulokset sisältänyt keskusyksikkö kaatui ja osa tulosarkistoista tuhoutui.


title: Beulah Park

text: Kesäkuussa 2010 Beulah Park siirtyi Yhdysvaltain suurimman totoyhtiö Penn National Gamingin omistukseen noin 37 miljoonan dollarin hintaan.


title: Beulah Park

text: Vuonna 2011 Penn National Gaming julkisti suunnitelman siirtää rata kaikkinen toimintoineen Daytoniin. Siirron arvioitiin maksavan 200 miljoonaa dollaria ja luovan 1 000 uutta työpaikkaa Daytoniin. Uuden rata-alueen yhteyteen aiotun pelihallin vuoksi siirto riippui siitä, sallisiko osavaltio ei-mekaaniset rahapeliautomaatit. Penn National päätti lopulta siirtää Daytoniin Beulah Parkin sijasta Toledon Raceway Parkin.


title: Beulah Park

text: Vuonna 2013 hyväksyttiin Beulah Parkin lisenssin siirto Ohion Austintownissa sijaitsevalle uudelle laukkaradalle. Uuden radan arvioidaan maksavan 125 miljoonaa dollaria, luovan tuhat uutta työpaikkaa, ja sen nimi tulee olemaan Hollywood Gaming at Mahoning Valley Race Course. Mahoning Valleyn radan yheyteen tulee kasino ja niiden on määrä avautua yleisölle vuonna 2014. Toukokuusta 2013 alkaen Beulah Park on ollut väliaikaisena toimipaikkana River Downsin radan vuoden 2013 laukkakaudelle siksi aikaa kun River Downsille rakennetaan uusia tiloja Cincinnatiin. Beulah Parkin tilat suljettaneen sen jälkeen kun River Downs siirtyy Cincinnatiin ja Beulah Parkin toiminta siirtyy Austintowniin.|Englanninvinttikoiixc


title: Beulah Park

text: Nopein Beulah Parkissa laukattu kilometriaika on kilometriä lyhyemmällä radalla Last Rebelin 0:56,0 vuodelta 2003 ja kilometrin tai sitä pidemmällä radalla North and Southin 0:56,5 vuodelta 2004.


title: Beulah Park

text: Beulah Parkin ratakohtaiset vaihtoennätykset ovat 1 085 950 dollaria 5. maaliskuuta 1980 (vain paikan päällä tehdyt vedot) ja 3 216 364 dollaria 18. tammikuuta 2006 (myös etävedot). Yleisöennätys on 11 772 henkeä vuodelta 1954 ja suurin radalla maksettu "Fortune 6" -yhdistelmän voitto on 364 589,50 dollaria vuodelta 2007.


title: Pomsky

text: Pomsky on omaksi koirarodukseen nimetty koira, joka on risteytys pomeranian ja husky-rotuisen koiran kanssa. Pomskyt kasvavat suurin piirtein pomeranianin kokoisiksi eli korkeus on noin 18-22 cm. Risteytyksissä koirista voi tulla huskynkin kokoisia (?) mutta pomsky on jalostettu sen kokoiseksi. Pomsky on rotuna harvinainen ja Suomessa sitä ei yleensä tapaa. Amerikassa sitä vastoin rotu on hyvinkin suosittu. (?)


title: Chaotic Matrix

text: Chaotic Matrix on kolumbialaisen brutaalin death metal -yhtyeen Internal Sufferingin toinen studioalbumi. Se julkaistiin vuonna 2002 levymerkillä Displeased Records.


title: Chaotic Matrix

text: Kaikki kappaleet sanoittanut Andrés Garcia ja Fabio Marin.


title: Macabre Mementos Records

text: Macabre Mementos Records on japanilainen brutaalin death metalin levy-yhtiö. Se on julkaissut mm. Internal Sufferingin, Goreventin, Wormedin sekä Christ Deniedin albumeita. Yhtiön ensimmäinen julkaisu oli Vomit Remnantsin albumi "Supreme Entity" vuodelta 1999.


title: Mitra Kaislaranta

text: Mitra Liija Kastanja Kaislaranta (s. 21. kesäkuuta 1992) on suomalainen laulaja, joka voitti Idols-laulukilpailun seitsemännen tuotantokauden vuonna 2013. Ennen Idolsissa kilpailemista Kaislaranta kuului vuosina 2007–2009 toimineeseen Lissut-yhtyeeseen.


title: Mitra Kaislaranta

text:
Kaislaranta ei osallistunut "Idolsiin" perinteisten koelaulujen kautta, vaan tuomari Jone Nikulan oman "Jone's Roadtrip" -osion kautta, jossa Nikula etsi ympäri Suomea taitavia laulajia. Jone hyväksyi Mitran mukaan kisaan ja hän eteni niin sanottuun teatteriviikonloppuun, joka tällä tuotantokaudella järjestettiin Utin Jääkärirykmentissä.
Kaislaranta selvitti itsensä kolmivaiheisesta teatteriviikonlopusta suoriin lähetyksiin, jotka järjestettiin Barona-areenalla, Espoossa. 12 finalistia jaettiin ensin kahteen eri ryhmään, Team Stadiin ja Landeen, jotka kisasivat vuoroviikoin. Kuudennen finaalin jälkeen joukkueet yhdistettiin.


title: Mitra Kaislaranta

text: Joukkueiden yhdistämisen jälkeen finalistit saivat esitettäväkseen kappaleet, jotka tuomaristo oli heille valinnut: Kaislaranta sai esitettäväkseen Whitney Houstonin tunnetuksi tekemän ”I Will Always Love You” -kappaleen. Semifinaalissa finalistit esittivät yhden omavalintaisen kappaleen sekä yhden kappaleen duettona Idolsista tunnetuksi tulleen artistin kanssa. Mitra sai duettoparikseen neljännen tuotantokauden voittaneen Koop Arposen. Kauden päättäneessä finaalissa Kaislaranta esitti valitsemansa Alanis Morissetten ”Ironic”-kappaleen sekä tuomareiden valitseman kappaleen ”Me ei olla enää me”. Kaislaranta esitti myös hänelle itselleen tehdyn kappaleen ”Äkkisyvää”.


title: Mitra Kaislaranta

text: Idols-voiton myötä Kaislaranta sai levytyssopimuksen Warner Music Finlandin kanssa. Mitran omaa nimeä kantava esikoisalbumi julkaistiin 21. elokuuta 2015. Albumin on tuottanut Jukka Immonen. Albumi nousi ensimmäisellä viikollaan Suomen virallisen albumilistan 12:nneksi.


title: Taskumattitalot

text: Taskumattitalot ovat neljän vuosina 1959 ja 1961 valmistuneen kerrostalon kokonaisuus Tapiolan kaupunginosassa Länsikorkeen alueella Espoossa. Talot ovat yhdeksänkerroksisia ja 30 metriä korkeita. Ne on suunnitellut arkkitehti Viljo Revell. Taskumattitalot hallitsevat lähialueen ilmettä ja ne ovat muodostuneet Tapiolan symboleiksi. Tapiolan alue on valtakunnallisesti merkittävä rakennettu kulttuuriympäristö ja rakennuskannan joukosta muun muassa Taskumattitalot ovat alueen maamerkkejä.


title: Taskumattitalot

text: Taloista kaksi ensimmäistä, As. Oy "Säästökontu" ja As. Oy "Tornitaso" valmistuivat vuonna 1959. Ne ovat taloista pohjoisimmat. Säästökontu oli Suomen ensimmäisiä asuntosäästökohteita. As. Oy "Tornikontu" ja As. Oy "Nelostorni" valmistuivat vuonna 1961. Taloja alettiin kutsua "Taskumateiksi" jo ennen valmistumistaan, syyskuussa 1957. Rakennuksen kerrosala on 3 220 m² ja kerros pinta-ala 358 m². Rakennusten tonttien pinta-alat ovat 1 100–2 050 m². Rakennuskokonaisuuteen kuuluu myös Revellin suunnittelema vuonna 1961 valmistunut As. Oy "Riistakallio", joka on viisiportainen pitkänmallinen lamellitalo.


title: Taskumattitalot

text: Rakennuksen solakka, kuusikulmainen rakennustyyppi on saatu aikaan rakentamalla julkisivut keskeltä kuperiksi ja taivuttamalla rakennuksen kulmat koveriksi. Pystyurat kulmien kourulevyissä korostavat massan nousua. Kattokerrosta korostetaan katoksilla. Pitkän julkisivut on verhottu vaakasuuntaan mineriittikentillä, jota teak-ritilät ja ikkunanauhat voimistavat. Parvekkeet sijaitsevat talon ulkoreunan sisäpuolella ja sulautuvat siten julkisivuun.


title: Taskumattitalot

text: Taloissa on seitsemän asuinkerrosta ja yhdessä kerroksessa on seitsemän tai kahdeksan asuntoa. Kattokerroksessa on sauna, näköalaterassi, tuuletusparvekkeet ja kuivaushuoneet. Huoneistojen keittiöt olivat edistyksellisiä, sillä ne sisälsivät muun muassa liesituulettimen ja keittiökaapit olivat irti lattianpinnasta. Keittiön matalat kaapinovet oli valmistettu tiikistä.


title: Wright-Pattersonin tukikohta

text: Wright-Pattersonin tukikohta () on Yhdysvaltain ilmavoimien tukikohta Daytonin itäpuolella, Ohiossa Greenen ja Montgomeryn piirikuntien alueella. Siihen kuuluu ilmavoimien materiaalilaitos (), Air Force Institute of Technology, Yhdysvaltain ilmavoimamuseo, 445. kuljetuslennosto () ja Air Force Research Laboratory -tutkimuslaboratorio.


title: Wright-Pattersonin tukikohta

text: Tukikohdassa työskentelee yli 27 000 sotilas- ja siviilihenkilöä, joiden palkkakustannukset olivat noin 2 miljardia dollaria vuonna 2009. Epäsuorasti tukikohta työllistää noin 33 000 henkeä.


title: Matthieu Vaxivière

text: Matthieu Vaxivière (s. 3. joulukuuta, 1994 Limoges) on ranskalainen moottoriurheilija.


title: Matthieu Vaxivière

text: Vaxiviere aloitti uransa Karting-sarjoista. Vuonna 2010 Vaxivière kilpaili MitJet Series -sarjassa jossa hän sijoittui sarjan yhdeksänneksi. Vuonna 2011 hän siirtyi Ranskan Formula 4 -sarjaan ja voitti sarjan mestaruuden.


title: Matthieu Vaxivière

text: Vuonna 2012 hän ajoi Eurocup Formula Renault -sarjassa ja saavutti yhden pisteen. Samana vuonna hän kilpaili Formula Renault Alps -sarjassa ja sijoittui sarjan 14:ksi. Vuonna 2013 Vaxivière jatkoi Eurocup -sarjassa jossa hän voitti kaksi kilpailua ja sijoittui sarjan kymmenneksi. Samana vuonna hän ajoi neljä kilpailua Alps-sarjassa sekä neljä kilpailua Ranskan Porsche Carrera Cupissa voittaen yhden kilpailun. Vuonna 2014 Vaxivière siirtyi Formula Renault 3.5 -sarjaan, jossa saavutti kaksi palkintosijaa sekä 83 pistettä sijoittuen sarjan kahdeksanneksi. Vuonna 2015 Vaxivière jatkaa FR 3.5 -sarjassa. Hän saavutti kauden aikana kolme voittoa, viisi paalupaikkaa ja 234 pistettä sijoittuen sarjan loppupisteissä toiseksi.


title: Matthieu Vaxivière

text: Kausi on kesken.lihavoitu tarkoittaa paalupaikkaa ja "kursivoitu" kilpailun nopeinta kierrosta.† = Kuljettaja keskeytti/ei päässyt maaliin, mutta sai tuloksen ajettuaan yli 90 % kisapituudesta.


title: Məhyəddin Allahverdiyev

text: Məhyəddin Allahverdiyev (s. 8. toukokuuta 1962) on azerbaidžanilainen kreikkalais-roomalaisen tyylin painija, joka aktiiviurallaan edusti Neuvostoliittoa ja seuratasolla Dynamo Bakua. Hän kilpaili 48 kg:n painoluokassa ja on pituudeltaan 162 cm.


title: Məhyəddin Allahverdiyev

text: Allahverdiyev saavutti 48 kg:n sarjassa junioreiden MM-hopeaa 1981 ja nuorten EM-hopeaa 1982. Hän voitti miesten Euroopan-mestaruuden Jönköpingissä 1984 sekä maailmanmestaruuden Kolbotnissa 1985, Budapestissa 1986 ja Clermont-Ferrandissa 1987. Soulin olympialaisissa 1988 hän sijoittui neljänneksi.


title: Housefull 2

text: Housefull 2 (myös Housefull 2: The Dirty Dozen) on vuonna 2012 ilmestynyt intialainen hindinkielinen komediaelokuva, jonka on ohjannut Sajid Khan ja tuottanut Sajid Nadiadwala. Se on jatko-osa vuoden 2010 elokuvalle "Housefull". Elokuva sai sekalaisia arvosteluja, jotka olivat kuitenkin edeltäjäänsä parempia, ja se menestyi hyvin kaupallisesti.


title: Housefull 2

text: Tuottaja Sajid Nadiadwala on vahvistanut, että "Housefull 3" on tekeillä. Kahden ensimmäisen elokuvan ohjaaja Sajid Khan ei kuitenkaan palaa ohjaamaan kolmatta osaa, eikä uuden ohjaajan nimeä ole kerrottu julkisesti. Kuvaukset on tarkoitus aloittaa tammikuussa 2014 ja elokuva saanee ensi-iltansa loppuvuodesta.


title: Gösta Andersson

text: Erik Gösta Andersson (15. helmikuuta 1917 Selånger – 12. syyskuuta 1975 Sundsvall) oli ruotsalainen kreikkalais-roomalaisen tyylin painija, olympiavoittaja ja Euroopan mestari.


title: Gösta Andersson

text: 66 ja 73 kilogramman painoluokissa kilpaillut "Granit-Gösta" voitti olympiakultaa Lontoossa 1948 ja olympiahopeaa Helsingissä 1952. Hän saavutti lisäksi MM-pronssia Tukholmassa 1950 ja EM-kilpailuista kullan, hopean ja pronssin.


title: Ștefan Rusu

text: Ștefan Rusu (s. 2. helmikuuta 1956 Rădăuţi, Suceava) on romanialainen kreikkalais-roomalaisen tyylin painija. Hän on olympiavoittaja, maailman- ja Euroopan-mestari 68 ja 74 kg:n painoluokissa. Hän edusti seuratasolla CS Dinamo Bucureștia ja häntä valmensivat Virgil Gherasim, Ion Corneanu, Ion Cernea, Pavel Nicolae ja Simion Popescu.


title: Ștefan Rusu

text: Rusu voitti olympiakultaa 68 kg:n painoluokassa Moskovassa 1980 kukistettuaan ratkaisuotteluissa Andrzej Supronin pistein 3–2 ja Lars-Erik Skiöldin 5–1. Montrealissa 1976 hän saavutti samassa sarjassa hopeaa ja Los Angelesissa 1984 74-kiloisissa pronssia.


title: Ștefan Rusu

text: Rusu voitti maailmanmestaruuden 68 kg:n sarjassa Méxicossa 1978 ja 74-kiloisissa Katowicessa 1982. Hän sai MM-hopeaa 74 kg:n painoluokassa Kolbotnissa 1985, pronssia 68-kiloisissa Oslossa 1981, sijoittui neljänneksi 74-kiloisissa Kiovassa 1983 ja viidenneksi 68-kiloisissa Göteborgissa 1977.


title: Ștefan Rusu

text: Rusu voitti Euroopan-mestaruuden 68 kg:n painoluokassa Oslossa 1978, Bukarestissa 1979, Prievidzassa 1980 ja Göteborgissa 1981 sekä 74-kiloisissa Leipzigissa 1985. EM-hopeaa hän saavutti 68 kg:n sarjassa Leningradissa 1976 ja Bursassa 1977 sekä pronssia 74-kiloisissa Budapestissa 1983. Lisäksi hän sijoittui viidenneksi 74 kg:n painoluokassa 1982 ja 1986 sekä kuudenneksi 68-kiloisissa 1975 ja 74-kiloisissa 1984.


title: Ștefan Rusu

text: Rusu voitti nuorten ("espoir") Euroopan-mestaruuden 62 kg:n painoluokassa 1974 ja sai junioreiden MM-kilpailuissa hopeaa 68-kiloisissa 1975.


title: Thistledownin laukkarata

text: Thistledown Racino on yhdistetty laukkarata ja kasino North Randallissa Yhdysvaltain Ohiossa. Sen omistavat Caesars Entertainment ja Rock Gaming. Radan kausi on huhtikuusta syyskuuhun. Sen päätapahtuma on III-luokan Ohio Derby, joka on ainoa Ohiossa järjestettävä "graded stake race". Thistledownin rata on 1609 metriä pitkä ja maapohjainen.


title: Thistledownin laukkarata

text: Thistledownin laukkarata rakennettiin vuonna 1931. Se kuuluu Ohio 7/7 -ohjelmaan, joka varmistaa sen, että Ohion osavaltion alueella kahdella radalla on kilpailuita samaan aikaan. Kesäkaudella Thistledownissa ja River Downsissa juostaan kummassakin seitsemän lähtöä ja syyskuussa River Downsin vuoro siirtyy Beulah Parkille.


title: Thistledownin laukkarata

text: Vuonna 2007 Thistledownin vuodesta 1999 omistanut Magna Entertainment ilmoitti laukkaradan olevan myytävänä johtuen radan tuottamista valtavista nettotappioista ja kaikkiaan 394 miljoonan dollarin alijäämästä maaliskuuhun 2007 mennessä. Magna Entertainment oli pyrkinyt saamaan Ohion-radoilleen rahapeliautomaatteja, mutta vuoden 2006 lokakuussa kaatui äänestyksessä esitys, joka olisi sallinut automaatit laukkaradoilla. Tästä syystä Thistledownin kilpailukyky Indianan ja West Virginian ratojen kanssa oli alhainen. Samalla uusi Presque Isle Downs -laukkarata Clevelandissa houkutteli hevosten omistajia isommilla voittorahoilla.


title: Thistledownin laukkarata

text: Syyskuussa 2009 rahapelikonserni Harrah's Entertainment (nykyisin Caesar's Enterntainment) tarjoutui ostamaan Thistledownin 89,5 miljoonalla dollarilla mikäli rata saisi oikeuden peliautomaatteihin. Niin ei käynyt, ja maaliskuussa 2010 kaupat toteutuivat alle puoleen hintaan 43 miljoonalla dollarilla ilman tietoa siitä, sallittaisiinko rahapelit Ohion laukkaradoilla tulevassa äänestyksessä. Muutkin Ohion laukkaradat olivat vaikeassa taloustilanteessa ja jopa suoran lopetusuhan alaisina. Rahapeleistä tuli lopulta sallittuja mutta luvanvaraisia.


title: Thistledownin laukkarata

text: Seuraavina vuosina kuvernööri John Kasich pyrki sijoittamaan Ohion vedonlyöntipaikat niiden voittojen ja verotuottojen optimoimiseksi. Toukokuussa 2012 Thistledownin omistava Rock Ohio Caesars sai luvan siirtää laukkaradan Interstate 77 -tien varrelle Akronin ja Cantonin väliselle alueelle. Sopimus salli myös 2 000 rahapeliautomaatin väliaikaisen asentamisen Thistledownin tiloihin North Randalliin siirron valmisteluiden ajaksi. Siirron edellytyksenä oli 25 miljoonan dollarin siirtohyvitys osavaltiolle ja 150 miljoonan dollarin investointi uusiin tiloiohin.


title: Thistledownin laukkarata

text: Saman vuoden kuluessa Rock Ohio Caesars luopui suunnitelmista siirtää laukkarata ja sen sijaan asettui investoimaan 88 miljoonaa dollaria Thistledownin remontoimiseen ja muuttamiseen "racinoksi". Ratkaisu oli samantapainen kuin Scioto Downsin radalla, johon oli yhdistetty kasino kesällä. Kunnostuksen lisäksi katsomon 5 300 neliömetrin laajuinen päätaso muutettiin 1 150 rahapelikoneen kasinoalueeksi ja radalle rakennettiin 60 asiakaspaikan ravintola, kaksi ruokala-aluetta ja erillinen oleilutila asiakkaille. Thistledownin kasinotoiminta alkoi huhtikuussa 2013.


title: Roman Kienast

text: Roman Kienast (s. 29. maaliskuuta 1984 Salzburg, Itävalta) on itävaltalainen jalkapalloilija. Hän edustaa itävaltalaista Austria Wieniä ja on pelipaikaltaan hyökkääjä.


title: Roman Kienast

text: Kienast kuului Itävallan 23-henkiseen kokoonpanoon vuoden 2008 EM-kotikilpailuissa.


title: Jani Rasimus

text:
Jani Rasimus on suomalainen tanssija, tanssinopettaja, koreografi ja muusikko. Vuonna 2009 hän oli Suomen joukkueessa, joka sai kultaa latinalaistanssin maailmanmestaruuskisoissa.
Yhdessä Milla Virtasen kanssa hän on kolminkertainen suomenmestari vuosina 2001, 2002 ja 2003.


title: Jani Rasimus

text: Rasimus lopetti kilpatanssin vuonna 2010 mutta jatkaa tanssinopettajana ja koreografina.


title: Jani Rasimus

text: Rasimus on myös opettanut julkkiksia tanssimaan ohjelmassa Tanssii tähtien kanssa. Vuonna 2008 hän putosi Vappu Pimiän kanssa 5. pudotuksessa, vuonna 2009 Bettina Sågbomin kanssa 4. pudotuksessa, vuonna 2010 Nasima Razmyarin kanssa 6. pudotuksessa ja vuonna 2011 hän putosi kilpailusta Siiri Nordinin kanssa 4. pudotuksessa. Vuonna 2013 hänen oppilaanaan oli Raakel Lignell ja he voittivat kauden. Vuonna 2014 Rasimus opetti näyttelijä Anu Sinisaloa ja he sijoittuivat kisassa toiseksi. Rasimus on kertonut viihtyvänsä teatterinlavoilla tanssimassa ja tekee myös mielellään koreografioita teatteriproduktioihin.


title: Jani Rasimus

text: Rasimus laulaa ja soittaa bassoa Year Gone -rockyhtyeessä.


title: Iltapäivä Toscanassa

text: Iltapäivä Toscanassa ("Copie conforme") on Abbas Kiarostamin ohjaama elokuva vuodelta 2010.


title: Iltapäivä Toscanassa

text: Elokuvan pääosia näyttelevät Juliette Binoche ja brittiläinen oopperalaulaja William Shimell ensimmäisessä elokuvaroolissaan. Elokuvan tapahtumaympäristö on Italian Toscana, ja sen keskushenkilöt ovat brittiläinen kirjailija ja ranskalainen antiikkikauppias, joiden suhde muuttuu kummallisesti yhden päivän aikana. Tarinassa taidehistorioitsija on brittiläisen kirjailijan teoksen julkistamistilaisuudessa . Teos kuuluu taidehistorian alaan, ja siinä käsitellään aitoutta ja kopiota.


title: Iltapäivä Toscanassa

text: Elokuva poikkeaa Khiarostamin aiemmista iranilaiselokuvista, sillä sen pienimuotoisen ihmissuhdetarinan kielinä ovat ranska, englanti ja italia.


title: Iltapäivä Toscanassa

text: Vuonna 2016 "Iltapäivä Toscanassa" äänestettiin BBC:n kyselyssä tämän vuosisadan 50 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Jaana Raski

text: Jaana Raski (s. 18. lokakuuta 1956 Asikkala) on suomalainen näyttelijä, joka työskentelee Kouvolan teatterissa.


title: Jaana Raski

text: Raski näytteli Jaana Järvenheimon roolin TV-sarjassa "Metsolat". Lisäksi hän on näytellyt muun muassa elokuvissa "Valkoinen kääpiö" (1986, ohj. Timo Humaloja) ja "Nyrölä 3/Kissa ja Varjo" (2011, ohj. Tapio Piirainen).


title: Pentti Hyttinen

text: Pentti Juhani Hyttinen (s. 19. tammikuuta 1962 Juuka) on Metsähallituksen pääjohtaja. Hyttinen on väitellyt tohtoriksi metsäsuunnittelusta ja -ekonomiasta sekä opiskellut Teksasissa Yhdysvalloissa Master-tason tutkinnon luonnonvarojen käytöstä. Hän on Itä-Suomen yliopiston dosentti.


title: Pentti Hyttinen

text: Ennen Metsähallituksen pääjohtajuutta Hyttinen toimi pitkään Pohjois-Karjalan maakuntajohtajana sekä viimeksi PenTen Oy:n toimitusjohtajana. Aikaisemmin Hyttinen on työskennellyt Brysselissä Euroopan komissiossa metsäasiantuntijana, Päättäjien metsäakatemian johtajana, Pohjois-Karjalan metsäkeskuksen johtajana, Euroopan metsäinstituutin projektijohtajana sekä opetus- ja tutkimustehtävissä Joensuun yliopistossa. Maakuntajohtajaksi hänet valittiin vuonna 2001.


title: Pentti Hyttinen

text: Hyttinen on ollut jäsenenä muun muassa Suomen kestävän kehityksen toimikunnassa, Suomen metsäkeskuksen johtokunnassa, Euroopan raja-alueiden liiton hallituksessa ja Tekesin hallituksessa. Lisäksi hän on toiminut puheenjohtajana Metsähallituksen alueellisessa neuvottelukunnassa sekä suurpetoneuvottelukunnassa.


title: Pentti Hyttinen

text: Hyttisen nykyinen kotikunta on Vantaa. Sotilasarvoltaan hän on reservin majuri. Hänelle myönnettiin Suomen Valkoisen Ruusun I luokan ritarimerkki 2014. Hyttisen kirjallinen tuotanto vuosilta 2001–2011 on julkaistu teoksessa ”Ilon apostoli”.


title: Pentti Hyttinen

text: Pentti Hyttisen siirtymisestä pois maakuntaliiton tehtävistä on ollut julkisuudessa ristiriitaisia tietoja. Hänet hyvin tuntevat ihmiset ovat yhä kummissaan ja pahoillaan hänen puolestaan.. Hyttinen jätti tehtävänsä maakuntajohtajana johtajasopimuksensa mukaisesti vuoden 2015 lopussa.. Tätä edelsi episodi, jossa kaksi perusteltujen kurinpitotoimien kohteena ollutta työntekijää väitti Hyttisen kohdelleen heitä epäasiallisesti yhteensä 35:ssä tilanteessa. Aluehallintovirasto ei kuitenkaan löytänyt näistä tapauksista yhdessäkään viitteitä epäasiallisesta käytöksestä. Myöskään vuosittain toistetut työilmapiiritutkimukset eivät osoittaneet mitään vakavia pulmia. Sen sijaan erikseen tilatun konsulttiselvityksen perusteella puoluepoliittisesti sitoutumattoman maakuntajohtajan käytöksessä todettiin vakavia puutteita, jotka heikensivät työilmapiiriä. Kyseinen selvitys oli tilattu vastoin hankintasääntöä, eikä sen tekijällä ollut työsuojelulain edellyttämää ammattipätevyyttä. Ennen kuin aluehallintovirasto oli antanut asiassa ratkaisunsa, maakuntahallitus esitti Hyttisen erottamista, mihin hallituksella ei kuitenkaan ollut lakisääteistä oikeutta. Yksikään maakuntavaltuuston jäsen ei kannattanut esitystä, vaan valtuusto hyväksyi yksimielisesti puheenjohtajansa ja Hyttisen neuvotteleman sovintoratkaisun. Vastoin julkisuudessa esiintyneitä tietoja, Hyttistä ei siis erotettu, eikä hän myöskään itse irtisanoutunut.


title: Simmons–Smith-reaktio

text: Simmons–Smith-reaktio on dihalometaanin, tyypillisimmin dijodimetaanin, ja sinkin muodostaman karbenoidikompleksin reaktio alkeenien kanssa. Reaktiossa tuotteena on syklopropyyliryhmä ja Simmons–Smith-reaktio on yksi käytetyimpiä tapoja syntetisoida syklopropaaniryhmän sisältäviä yhdisteitä. Reaktio on nimetty sen ensimmäistä kertaa raportoineiden Howard Ensign Simmonsin ja Ronald D. Smithin mukaan. Tyypiltään reaktio on keletrooppinen.


title: Simmons–Smith-reaktio

text: Simmons–Smith-reaktiossa ensimmäisessä vaiheessa muodostuu dihalogeenimetaanin ja sinkin välinen karbenoidikompleksi. Dihalometaanina käytetään yleisesti joko dijodimetaania, dibromimetaania tai jodikloorimetaania. Puhtaan sinkkimetallin sijasta reaktioissa käytetään tyypillisesti joko reaktiivisempaa sinkin ja kuparin metalliseosta tai dietyylisinkkiä. Sinkkikarbenoidikompleksi reagoi karbeenien tavoin ja muodostaa rengasrakenteisen siirtymätilan alkeenin kanssa. Siirtymätila hajoaa yhtäaikaisprosessina siten, että metyleeniryhmä siirtyy karbonoidikompleksilta alkeenille muodostaen syklopropyylirakenteen..


title: Simmons–Smith-reaktio

text: Simmons–Smith-reaktio on stereospesifinen niin kutsuttu syn-additio eli molemmat uudet sidokset syklopropyyliryhmässä sijaitsevat molekyylitason samalla puolella. Simmons–Smith-reaktio on hyödyllinen reaktio myös asymmetrisessä synteesissä, sillä reaktion regioselektiivisyyttä on helppo hallita. Esimerkiksi kiraalisten allyylisten alkoholien reagoidessa Simmons–Smith-reaktiolla on tuotteessa muodostuva syklopropyyliryhmä samalla puolen molekyylitasoa kuin hydroksyyliryhmä. Tämä johtuu siitä, että hydroksyyliryhmä kelatoituu sinkkikarbenoidireagenssin kanssa.


title: Raceway Park (Ohio)

text: Raceway Park on Toledossa Yhdysvaltain Ohiossa sijaitseva hevoskilpa-ajorata. Se perustettiin vuonna 1959 ja alun perin siellä järjestettiin myös laukka- ja autokilpailuita. Raceway Parkin omistaa Penn National Gaming.


title: Raceway Park (Ohio)

text: Raceway Parkin 1341 metrin pituisella radalla ajetaan kilpaa huhtikuusta syyskuuhun lauantai- ja sunnuntai-iltaisin. Radalla voi lyödä vetoa myös suorana lähetettävistä muiden ratojen lähdöistä ympäri vuoden. Sen katsomossa on 2 100 istumapaikkaa.


title: Raceway Park (Ohio)

text: Raceway Parkin päätapahtumia ovat Ohio Sire Stakes, Buckeye-Wolverine Pace, James Holes Memorial ja Hickory Lane Farm Matchmaker Pace. Buckeye-Wolverine Pace -kilpailun tulosten kerrotaan ennustaneen sitä seuranneen Ohion ja Michiganin välisen jalkapallo-ottelun tuloksen 75 prosentin tarkkuudella.


title: Raceway Park (Ohio)

text: Raceway Park rakennettiin 1950-luvulla alun perin autokilpailuradaksi. Myöhemmin se muutettiin laukkaradaksi englannintäysiverisille hevosille. Ensimmäiset hevoskilpa-ajot Raceway Parkissa järjestettiin vuonna 1962. Raceway Parkin etävedonlyöntipiste Cedar Downs oli lajiaan ensimmäinen Ohiossa.


title: Raceway Park (Ohio)

text: Raceway Park myytiin Penn National Gamingille vuonna 2005.


title: Raceway Park (Ohio)

text: Vuonna 2011 Ohion kuvernööri John Kasich myönsi Raceway Parkin omistajalle Penn State National Gamingille oikeuden pitää ratatiloissa myös rahapeliautomaatteja. Sopimukseen sisältyi velvollisuus investoida kymmenen vuoden aikana 110 miljoonaa dollaria verohelpotuksia vastaan ja Penn State National Gamingin sitoumus uudistaa rataa 300 miljoonalla dollarilla. "Racinojen" eli yhdistettyjen hevoskilparatojen ja kasinojen salliminen muutti vedonlyöntipaikkojen tasapainoa ja yhtiö totesi ratakasinoidensa kilpailevan muiden omistamiensa vedonlyöntikeskusten kanssa asiakkaista.


title: Raceway Park (Ohio)

text: Välttääkseen sisäistä kilpailua Penn National Gaming haki ja sai osavaltiolta luvan siirtää Raceway Parkin Columbusista Daytoniin ja Beulah Parkin Toledosta Youngstowniin. Alueilla ei ollut ennestään huomattavaa vedonlyöntitoimintaa ja kuvernööri Kasichin edustaja totesi haastattelussa ratojen siirron tasapainottavan Ohion vedonlyönnin kehitystä. Osavaltio asetti siirtojen ehdoksi 150 miljoonan dollarin siirtolupamaksun, vähintään 300 miljoonan dollarin investoinnit uusiin tiloihin sekä vanhojen ratojen sulkemisen myötä työnsä menettävien ensisijaisuuden uusien ratojen työntekijöitä palkattaessa. Lisäksi ratojen siirtokuluihin sisälty 100 miljoonaa dollaria rahapeliautomaattilupia varten.


title: Raceway Park (Ohio)

text: Raceway Parkin vuoden 2013 kilpakausi päätettiin käydä loppuun vanhoissa tiloissa ja myös osa vuoden 2014 lähdöistä järjestettäneen siellä kunnes uusi rata valmistuu 51 hehtaarin laajuiselle tontilleen.. Rata nimetään siirron myötä Hollywood Dayton Racewayksi. Uusien tilojen odotetaan valmistuvan keväällä 2014.


title: Jean-Claude Carrière

text: Jean-Claude Carrière (s. 17. syyskuuta 1931 Colombières-sur-Orb, Hérault, Ranska) on ranskalainen käsikirjoittaja ja näyttelijä. Hän on valmistunut École normale supérieure de Saint-Cloudista ja työskennellyt paljon yhteistyössä Luis Buñuelin kanssa. Hän oli kymmenen vuotta Ranskan valtion elokuvakoulun La Fémisin johtaja.


title: Jean-Claude Carrière

text: Hän kirjoitti romaanin 23-vuotiaana ja tutustui Jacques Tatiin, joka pyysi häntä kirjoittamaan elokuviensa pohjalta lyhyet romaanit "Les Vacances de monsieur Hulot" ja "Mon Oncle". Tatin välityksellä Carrière tutustui Pierre Etaixiin, jonka kanssa hän käsikirjoitti ja ohjasi muutamia elokuvia, muun muassa "Heureux Anniversaire", josta heille myönnettiin parhaan lyhytelokuva-aiheen Oscar. Yhdeksäntoistavuotinen yhteistyö Buñuelin kanssa alkoi elokuvasta "Kamarineidon päiväkirja" (1964). Hän kirjoitti käsikirjoituksen Buñuelin kanssa ja näytteli kyläpapin osan. Carrière ja Buñuel tekivät yhteistyössä käsikirjoitukset melkein kaikkiin Buñuelin sen jälkeisiin elokuviin, kuten "Päiväperho" (1967), "Linnunrata" (1969), "Porvariston hillitty charmi" (1972), "Vapauden aave" (1974) ja "Tämä intohimon hämärä kohde" (1977).


title: Jean-Claude Carrière

text: Hän on tehnyt myös librettoja ja laulutekstejä. Hänen televisiotöitään on Suomessakin nähty sarja "Robinson Crusoe" (1964), joka on ranskalais-länsisaksalaista yhteistuotantoa.


title: Kauppakeskus Goodman

text: Kauppakeskus Goodman on Hämeenlinnan keskustassa 30. lokakuuta 2014 avautunut kauppakeskus. Se sijaitsee kaupungin halki moottoritienä kulkevan valtatien 3 yläpuolelle rakennetulla katteella.


title: Kauppakeskus Goodman

text: Kauppakeskuksen nimi tulee Hämeenlinnassa syntyneestä ja vaikuttaneesta laulaja-säveltäjä Irwin Goodmanista. Kauppakeskuksessa on noin 70 liikettä, joista monet ovat uusia Hämeenlinnassa. Markkinointivaiheessa kauppakeskus tunnettiin nimellä Hämeenlinnakeskus. Sosiaalisessa mediassa kauppakeskuksen nimeä on arvosteltu ja sitä on pidetty huonosti valittuna.


title: Kauppakeskus Goodman

text: Alkuvaiheessa kauppakeskusta toteuttivat Hämeenlinnan kaupunki, Liikennevirasto, Hämeen Ely-keskus, Hämeen ammattikorkeakoulu ja rakennusyhtiö NCC. Toukokuussa 2012 Keva osti kauppakeskuksen NCC:ltä ja nimesi sen marraskuussa 2013 Goodmaniksi. Kevan mukaan Irwin Goodman lienee tunnetuin 1900-luvulla syntynyt hämeenlinnalainen ja kauppakeskuskin on rakennettu ”vain elämää” varten.


title: John Kasich

text: John Richard Kasich (s. 13. toukokuuta 1952 McKees Rocks, Pennsylvania) on yhdysvaltalainen republikaanipuoluetta edustava poliitikko ja Ohion osavaltion kuvernööri vuodesta 2011.


title: John Kasich

text: Kasich suoritti alemman korkeakoulututkinnon Ohion osavaltionyliopistossa vuonna 1974. Vuosina 1975–1977 hän työskenteli osavaltion senaattorin avustajana. Kasich edusti republikaaneja osavaltion parlamentissa vuosina 1979–1982 ja sen jälkeen liittovaltion edustajainhuoneessa kahdeksan kauden ajan (1983–2001). Hän jäi pois liittovaltion parlamentista pyrkiäkseen presidentiksi vuoden 2000 vaaleissa, mutta siirtyi varhaisessa vaiheessa George W. Bushin tukijoukkoihin.


title: John Kasich

text: Kongressiuransa jälkeen ennen kuvernööriksi valitsemistaan Kasich ehti toimia Lehman Brothers -pankin investointiosaston johtajana ja FOX-televisiokanavan kommentaattorina. Hän on kirjoittanut kolme bestseller-listoille noussutta elämanhallintaopasta.


title: John Kasich

text: Kasich vannoi virkavalansa Ohion kuvernöörinä 10. tammikuuta 2011. Virkaanastujaispuheessaan hän kehotti ohiolaisia työskentelemään yhdessä osavaltion voimistamisen ja kaikkien asukkaiden hyvinvoinnin edestä. Kasich on ilmoittanut tärkeimmäksi tavoitteekseen kuvernöörinä työllisyyden parantamisen.


title: John Kasich

text: 21. heinäkuuta 2015 Kasich ilmoitti asettuvansa republikaanien esivaaliehdokkaaksi vuoden 2016 presidentinvaaleissa. Hän sai joulukuussa 2016 yhden valitsijamiesäänen texasilaiselta valitsijamieheltä, joka äänesti häntä Donald Trumpin sijasta.


title: John Kasich

text: Yhdysvaltain presidentinvaalikampanjan aikana Kasich sanoi "varmistaneensa sen, että Suomi ja Baltian maat tietävät, että jos venäläiset liikahtavat, mekin liikahdamme."


title: Lumiaita

text: Lumiaita on vuoden lumiseksi ajaksi jonkin matkan päähän tiestä avoimilla paikoilla pystytettävä, yleensä tilapäinen aita, jonka tarkoituksena on vähentää lumen kinostumista tielle. Aita hidastaa tuulen nopeutta paikallisesti ja johtaa näin lumen kasautumiseen aidan taakse ja vähentää lumen kasautumista tielle aidan edessä. Nykyään lumiaidoista on Suomessa julkisessa tienpidossa paljolti luovuttu kasvaneiden työvoimakustannusten ja parantuneen aurauskaluston takia. Etenkin Lapissa ja joillakin yksityisteillä niitä saatetaan edelleen käyttää, etenkin tuulelle alttiilla paikoilla. Lumiaita voi olla joko kiinteä tai se pystytetään vain talveksi riippuen paikasta. Aiemmin lumiaidat tehtiin puusta. Nykyään niitä valmistetaan myös muovista.


title: Masahiro Yoshimura

text: Masahiro Yoshimura (; 28. lokakuuta 1936 Uwajima, Ehimen prefektuuri – 27. syyskuuta 2003) oli japanilainen uimari. Hän kilpaili vuoden 1956 kesäolympialaisissa Melbournessa ja sai siellä hopeamitalin miesten 200 metrin rintauinnissa.


title: Harsintaharvennus

text: Harsintaharvennus eli yläharvennus tarkoittaa metsänhoidon kasvatushakkuuta joka kohdistuu vallitseviin latvuskerroksiin enemmän kuin alaharvennus. Heikoimmin kasvaneiden puiden lisäksi poistetaan myös valtapuustoa. Toimenpiteen jälkeen valtapuustona ovat toiseksi suurimmat eli lisävaltapuut.


title: Harsintaharvennus

text: Harsintahakkuut ei ollut vuosikymmeniin suosiossa kunnes se alkoi jälleen 1980-luvulla saada jalansijaa.


title: Vectron

text: Vectron on Siemensin valmistama vuonna 2010 esitelty veturi. Vectron on suunniteltu sähköveturiksi, mutta siitä on tarjolla myös dieselmoottorilla varustettu versio.


title: Heaven Is a Place on Earth

text: Heaven Is a Place on Earth on Belinda Carlislen esittämä kappale. Sen sanoittivat Rick Nowels ja Ellen Shipley. Kappale pääsi Yhdysvaltain Billboard Hot 100-listan kärkeen 5. joulukuuta 1987, jääden Carlislen laulu-uran ainoaksi vastaavan sijan saavuttaneeksi kappaleeksi. Kuukautta myöhemmin se saavutti Britannian singlelistan kärkisijan ja pysyi siellä kaksi viikkoa. Kappale saavutti listan kärjen myös monissa muissa valtioissa, kuten Sveitsissä, Irlannissa, Ruotsissa, Etelä-Afrikassa ja Norjassa. Kappale myös saavutti kolmannen sijan Saksassa, toisen sijan Australiassa, sekä kuudennen sijan Italiassa. Kappaletta on yleisesti pidetty Carlislen signeerauskappaleena sen suuren menestyksen takia ja siksi, koska sillä on ollut vielä nykypäivänäkin jatkuva merkitys. Kappale palkittiin Grammyllä kategoriassa "Best Female Pop Vocal Performance".


title: Sininauhasäätiö

text:
Sininauhasäätiö on vuonna 1957 perustettu yleishyödyllinen järjestö. Sininauhasäätiö tarjoaa tukea asunnottomille ja asunnottomuuden uhkaamille ihmisille avustaen heitä pääsemään omaan kotiin ja saamaan tarvitsemansa tuen sekä tarjoaa ja kehittää  päihde- ja mielenterveysehtoisia palveluja asiakaskuntansa hyväksi. Sininauhasäätiö on konserni, johon kuuluu kehittämistyötä tekevän säätiön lisäksi myös päihde- ja mielenterveysehtoista asumispalvelua sekä katkaisu- ja vieroitushoitopalveluita tarjoava Sininauha Oy.
Sininauhasäätiö on yksi Sininauhaliiton jäsenjärjestöstä ja toimii kristilliseltä arvopohjalta. Sininauhasäätiön toimintaa johtaa Henri Pelkonen.


title: Sininauhasäätiö

text: Sininauhasäätiö-konsernin kokonaan omistama Sininauha Oy on arvopohjainen päihde- ja mielenterveysalan toimija, joka tuottaa asumisyksikkömuotoista tuettua asumispalvelua, koteihin vietävää asumisen tukea ja neuvontaa sekä korvaushoito- ja vieroitushoitopalveluita. Sininauha Oy tarjoaa siis paitsi asuntoja, mutta vahvistaa myös asiakkaiden elämänhallintaa ryhmä- ja työtoiminnan menetelmin. Pääpaino on ollut Asunto ensin -periaatteen mukaisen asumispalvelun tarjoamisessa, mutta tarjolla on myös päihteettömyyteen kannustavia ja täysin päihteettömiä asumismuotoja. Sininauha Oy on saanut Yhteiskunnallinen yritys -merkin Suomalaisen Työn Liitolta.


title: Sininauhasäätiö

text: Sininauhasäätiö-konserni tarjoaa asumisen palveluiden ja asumisen tuen sekä päihdepalveluiden lisäksi kynnyksetöntä päiväkeskustoimintaa, arjen aktiivisuutta vahvistavia ja opinto- ja työpoluille valmentavaa ryhmätoimintaa sekä monenlaista asumiseen liittyvää neuvontaa ja ohjausta eri kohderyhmille. Sininauhasäätiön päiväkeskukset toimivat Helsingissä (Päiväkeskus Illusia) ja Tuusulassa (Päiväkeskus Kissankello). Sininauhasäätiö lisäksi kehittää kohderyhmiänsä hyödyttäviä työmenetelmiä ja työmuotoja erilaisten kehittämishankkeiden kautta. Sininauhasäätiö myös pyrkii vaikuttamaan yhteiskuntaan ja tuomaan asiakkaidensa äänen yhteiskunnalliseen keskusteluun.


title: Sininauhasäätiö

text: Sininauhasäätiö pyrkii auttamaan ihmisiä, jotka ovat pudonneet yhteiskunnan tukiverkoston ulkopuolelle: asiakaskuntaan kuuluvat muun muassa asunnottomat ja asunnottomuuden uhan alla olevat ihmiset, päihde- ja mielenterveysehtoiset kuntoutujat, räätälöidyistä työllistymis- ja opintopoluista uusia alkuja etsivät ja arjen toimintakykyynsä vahvistusta hakevat ihmiset. Sininauhasäätiö työskentelee myös syrjäytymisvaarassa olevien maahanmuuttajataustaisten ihmisten tukena.


title: Sininauhasäätiö

text: Sininauhasäätiöllä on lisäksi Kellarikirkko-toimintaa. Kellarikirkko kynnyksetön hengellinen yhteisö. Sininauhasäätiön Kellarikirkko toimii Töölössä Sibeliuksenkadun ja Ruusulankadun kulmassa.


title: Sininauhasäätiö

text: Sininauhasäätiön aloitti syksyllä 2018 julkaisemaan asunnottomuutta kokeneiden tarinoista ja teksteistä pääosin koostuvaa Kujalla-lehteä. Ensimmäinen numero julkaistiin lokakuussa 2018.Lehteä tehdään eri hankkeiden yhteistyönä.


title: Sininauhasäätiö

text: Sininauhasäätiön päiväkeskukset tarjoavat kaikille avointa, kynnyksetöntä toimintaa. Asunnottomille, arjen tukea kaipaaville ja asumisen pulmiin apua tarvitseville suunnatut päiväkeskukset toimivat Helsingin Vallilassa (Illusia) sekä Tuusulassa (Kissankello ja liikkuvat paikat Hyrylässä ja Jokelassa).


title: Sininauhasäätiö

text: Päiväkeskuksissa on mahdollisuus saada tukea verkossa asiointiin sekä asumisen ja elämisen pulmiin. Päiväkeskuksista saa aamupalaa, niissä on mahdollisuus peseytyä ja pestä pyykkiä ja saada puhtaita lahjoitusvaatteita. Päiväkeskus Illusiassa on lisäksi lokerikot, joihin asunnottomat voivat jättää tärkeitä tavaroitaan talteen säilytettäväksi sekä päivälepohuone, jossa on mahdollisuus turvallisesti nukkua päiväkeskuksen aukioloaikoina. Päiväkeskuksissa on lehtiä luettavana, TV- ja olohuone sekä vaihtelevaa ohjelmaa ja toimintaa.


title: Sininauhasäätiö

text: Sininauhasäätiö tunnuksena toimii Sininen nauha. Sininen nauha tuli Suomeen 1930-luvulla Sininauhaliiton ja Sininauhaliiton jäsenjärjestöjen tunnuksena.


title: Sininauhasäätiö

text: Sininauhasäätiön perustettiin lahjoitusvaroin vuonna 1957 auttamaan ja tukemaan päihdetaustaisia, asunnottomia ihmisiä. Ensimmäinen yömaja perustettiin jo samana vuonna. Alkuperäinen Raittiuskotisäätiö-nimi vaihdettiin vuonna 1995 Sininauhasäätiöksi. Sininauhasäätiön toiminta pohjautuu kristilliseen ihmiskäsitykseen ja arvomaailmaan.


title: Kansainvälinen Sininen risti

text:
Kansainvälinen Sininen Risti International Blue Cross- IBC (v.2016 asti International Federation of Blue Cross- Fédération Internationale de la Croix-Bleue) on kansainvälinen noin 40 maassa toimiva päihdetyön järjestö. Kristilliseen arvopohjaan perustuva Blue Cross liike on perustettu Sveitsissä 21.9.1877. Liikkeen isä on Pastori Louis-Lucien Rochat, joka aloitti työn alkoholistejen parissa. Mottona ” For the wounded of Alcohol and Society”. Kansainvälinen liike perustettiin 1886 vastaamaan Afrikassa olevien lähetystyöntekijöiden tarvetta etenkin alkoholiongelmista kärsivien yksilöiden ja yhteisöjen tukemiseksi. Nykyään IBC tekee maailmanlaajuista vaikuttamistyötä päihdepolitiikan ja ennaltaehkäisevän työn kehittämiseksi ja toimii verkostona hyvien käytäntöjen jakamiseksi ja päihdehaittoja huomioivan kehitysyhteistyön kehittämiseksi. www.ifbc.info
Kansainvälisen Sinisen Ristin johtaja on Anne Babb.


title: 80’s Stars

text: 80's Stars on italialaisyhtye Eiffel 65:n kappale heidän toiselta, Contact!-studioalbumilta. Sen julkaisi Sony BMG albumin neljäntenä singlenä 3. marraskuuta 2001. Kappaleelle on tehty myös musiikkivideo, joka julkaistiin musiikkikanavilla samana vuonna singlen kanssa, sekä videopalvelu YouTubessa syyskuussa 2009. Kappale pääsi listoille vain Italiassa, jossa se saavutti 9. sijan.


title: Surviaiskoit

text: Surviaiskoit (Adelidae) eli sarvikoit on seulakoimaisten yläheimoon kuuluva perhosheimo. Jotkin lajit parveilevat joko aamuisin tai iltaisin. Ne talvehtivat toukkana tai kotelona.


title: Surviaiskoit

text: Surviaiskoiden tuntosarvet ovat pitkät, varsinkin koirailla. Väriltään surviaiskoit ovat joskus harmaita tai ruskeita, joskus vihreän tai kuparin kiiltoisia.


title: Surviaiskoit

text: Surviaiskoita tavataan koko Suomessa ja niitä voi esiintyä kaikissa ympäristöissä.


title: Surviaiskoit

text: Toukat elävät maassa sinne pudonneiden lehtien päällä.


title: Surviaiskoit

text: Useat lajit saavat ravintonsa lehtipuista. Jotkut lajit syövät ruohovartisia kasveja.


title: Majalavastaja

text: Majalavastaja ("Amblyornis inornata") on lavastajien heimoon kuuluva varpuslintu.


title: Majalavastaja

text: Majalavastajaa tavataan Indonesiassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Kekolavastaja

text: Kekolavastaja ("Amblyornis macgregoriae") on lavastajien heimoon kuuluva varpuslintu.


title: Kekolavastaja

text: Majalavastajaa tavataan Indonesiassa ja Papua-Uudessa-Guineassa. Lajia on kuvattu suhteellisen yleiseksi. Sen kannankehitys on laskeva, mutta lajin ei uskota olevan vaarassa ja se on luokiteltu elinvoimaiseksi.


title: Foyanlavastaja

text: Foyanlavastaja ("Amblyornis flavifrons") on lavastajien heimoon kuuluva varpuslintu.


title: Foyanlavastaja

text: Foyanlavastajaa tavataan Fojavuorilla Indonesiassa. Sen kannaksi arvioidaan 2 500–9 999 yksilöä. Lajin kannankehitys on vakaa ja se on luokiteltu elinvoimaiseksi.


title: Choronzonic Force Domination

text: Choronzonic Force Domination on kolumbialaisen brutaalin death metal -yhtyeen Internal Sufferingin kolmas studioalbumi. Se julkaistiin vuonna 2004 levymerkillä Displeased Records.


title: Choronzonic Force Domination

text: Kaikki kappaleet sanoittanut Andrés Garcia.


title: Awakening of the Rebel

text: Awakening of the Rebel on kolumbialaisen brutaalin death metal -yhtyeen Internal Sufferingin neljäs studioalbumi. Se julkaistiin vuonna 2006 levymerkillä Unique Leader Records.


title: Awakening of the Rebel

text: Kappaleesta "Magnificent Uranus Power" kuvattiin musiikkivideo.


title: Aurausviitta

text: Aurausviittoja käytetään lumen aurauksessa osoittamaan lumiauran tai lumilingon kuljettajalle turvallinen aurattava leveys. Aurausviitoituksella estetään auraaminen yli tien leveyden ojan päälle ja merkitään auraamista haittaavat esteet tai muut erityiskohteet.


title: Aurausviitta

text: Aurausviittoina käytetään Suomessa nykyään yleensä kaupungeissa, valtion ylläpitämillä teillä ja vilkkaimmilla yksityisteillä 1,5 metrin pituisia, oranssinvärisiä, heijastinnauhalla varustettuja muovisia viittoja. Näitä on saatavissa esimerkiksi 50 kappaleen erissä mutta myös yksittäin. Puiset aurausviitat voi valmistaa 1,5 - 2 metriä pitkistä, karsituista havu- tai lehtipuiden vesoista, joiden latvaan jätetään oksatupsu ja tyvi teroitetaan.


title: Aurausviitta

text: Aurausviitat asetetaan paikalleen syksyllä juuri ennen maan jäätymistä ja poistetaan keväällä maan sulamisen jälkeen. Yksityisteillä viitat pystytetään yleensä käsin rautakankea apuna käyttäen noin 25 - 30 cm syvyyteen. Sopiva viittojen väli on suoralla tiellä 70-80 metriä tai mutkaisilla tieosuuksilla 40-50 metriä, ja viitat on syytä sijoittaa tien vastakkaisille puolille kohdakkain.


title: The Orb

text: The Orb on brittiläinen elektronisen musiikin yhtye, joka tunnetaan yhtenä ns. ambient housen pioneereista. The Orbin perustivat Alex Paterson ja Jimmy Cauty vuonna 1988. Alex Paterson on ainoa jokaisessa kokoonpanossa mukana ollut yhtyeen jäsen.


title: East Office

text: East Office (virallisesti East Office of Finnish Industries eli 'Suomalaisen teollisuuden Idän toimisto') on 24 suomalaisen osakkaan omistama osakeyhtiö, jonka tavoitteena on vahvistaa omistajiensa Venäjä-suhteita. East Office kokoaa omistajiensa käyttöön tietoja erityisesti Venäjän taloudellisesta ja poliittisesta kehityksestä.


title: East Office

text: East Officen johdossa on Suomen valtion palveluksessa olleita henkilöitä. Sen hallituksen puheenjohtaja on entinen pääministeri ja entinen Nokian johtaja Esko Aho. Toimitusjohtajana toimii Raimo Valo.


title: East Office

text: Omistajina on suomalaisia suuryrityksiä. Ulkoasiainministeriö ja Elinkeinoelämän keskusliitto ovat East Officen kumppaneita.


title: East Office

text: East Officen osakasyrityksiä ovat Atria, Cargotec, Fazer Group, Finnair, Fortum, Posti Group, Kesko, KONE, Konecranes, Lemminkäinen, Metso, Neste, Nokian Renkaat, Oriola, Outokumpu Oyj, Paroc, Ruukki, Sanoma, Stockmann, Tikkurila, UPM, VR Group, Wärtsilä ja YIT.


title: East Office

text: Lähde


title: Troy Tulowitzki

text: Troy Trevor Tulowitzki (s. 10. lokakuuta 1984 Santa Clara, Kalifornia) on yhdysvaltalainen baseballpelaaja, joka pelaa MLB-liigan Toronto Blue Jaysissa. Hänen pelipaikkansa on polttaja.


title: Troy Tulowitzki

text: Vuonna 2006 pääsarjadebyyttinsä tehnyt Tulowitzki solmi joulukuussa 2010 Colorado Rockiesin kanssa seitsenvuotisen jatkosopimuksen, arvoltaan 134 miljoonaa dollaria. Allekirjoitushetkellä sopimus oli sarjan historian kahdeksanneksi arvokkain.


title: Zacharias Cygnaeus nuorempi

text: Zacharias Cygnaeus (23. syyskuuta 1763 Loviisa – 14. kesäkuuta 1830 Pietari) oli Porvoon piispa ja Pietarin luterilainen piispa.


title: Zacharias Cygnaeus nuorempi

text: Cygnaeuksen vanhemmat olivat piispa Zacharias Cygnaeus vanhempi ja Helena Dorotea Willström. Hän valmistui filosofian kandidaatiksi ja papiksi 1784 ja maisteriksi 1786, toimi ensin sotaväen pappina ja sitten 1793 Hämeenlinnan ja vuodesta 1804 myös Vanajan kirkkoherrana, mistä siirtyi 1811 Hollolan kirkkoherraksi. Teologian tohtorin arvon Cygnaeus sai 1817. Porvoon piispaksi hänet nimitettiin 1819 ja seuraavana vuonna myös Pietarin ensimmäiseksi ja samalla viimeiseksi luterilaiseksi piispaksi sekä valtakunnan ylikonsistorin esimieheksi. Cygnaues toimi muun muassa kodittomien lasten opetuksen hyväksi sekä esitti 1815 kertomuksessaan Hollolan seurakunnan opetustoimesta naisten koulutuksen kehittämistä ja teki ehdotuksen Heinolan pedagogion perustamisesta. Pietarissa ollessaan hän toimi erityisesti köyhäinhoidon hyväksi.


title: Zacharias Cygnaeus nuorempi

text: Cygnaeuksen ensimmäinen puoliso vuodesta 1792 oli Mariana Matilda Martins, joka oli ollut naimisissa kapteeni K. J.Gaddingin kanssa, ja toinen vuodesta 1800 Margareta Karolina Aejmaleus (k. 1847). Fredrik Cygnaeus (1807–1881), runoilija, esteetikko ja historiantutkija, Gustaf Cygnaeus (1810–1886), Venäjän armeijan kenraalimajuri sekä Anders Reinhold Cygnaeus (1815–1889), yleisen revisio-oikeuden ylikomissaari, olivat Cygnaeuksen poikia jälkimmäisestä avioliitosta.


title: Blair Walsh

text: Blair Richard Walsh (s. 8. tammikuuta 1990 Boca Raton, Florida) on yhdysvaltalainen amerikkalaisen jalkapallon pelaaja, pelipaikaltaan potkaisija. Hän pelaa tällä hetkellä NFL-liigan Minnesota Vikingsissa.


title: Blair Walsh

text: Georgian yliopistossa yliopistojalkapalloa pelannut Walsh varattiin vuoden 2012 NFL:n varaustilaisuudessa. Hänet valittiin heti tulokaskaudellaan NFL:n tähdistöotteluun Pro Bowliin.


title: Valentin Giraud Moine

text: Valentin Giraud Moine (s. 23. tammikuuta 1992 Gap) on ranskalainen alppihiihtäjä, joka edustaa Equipe Compétition Champsaur -seuraa.


title: Valentin Giraud Moine

text: Alppihiihdon maailmancupissa Giraud Moine kilpaili ensimmäisen kerran Lake Louisessa marraskuussa 2013. Ensimmäiset maailmancupin pisteensä hän saavutti Val Gardenan supersuurpujottelussa joulukuussa 2013 oltuaan 26:s. Ensimmäisen palkintosijansa hän saavutti oltuaan toinen Kvitfjellin syöksylaskussa maaliskuussa 2016. Tätä ennen hän oli sijoittunut maailmancupissa parhaimmillaan 12:nneksi Jeongseonin supersuurpujottelussa helmikuussa 2016. Hän sijoittui toiseksi Kitzbühelin syöksylaskussa tammikuussa 2017.


title: Valentin Giraud Moine

text: Nuorten MM-kilpailuissa 2013 Giraud Moine saavutti pronssia syöksylaskussa.


title: Magnus Alopaeus (professori)

text: Magnus Alopaeus (17. syyskuuta 1775 Porvoo – 4. toukokuuta 1843 Askola) oli suomalainen opettaja ja pappi, joka sai professorin arvon.


title: Magnus Alopaeus (professori)

text: Alopaeuksen vanhemmat olivat Porvoon piispa Magnus Jacob Alopaeus ja Ulrika Jusléen. Hän tuli ylioppilaaksi 1791 ja julkaisi opinnäytteenään tutkimuksen Porvoon kaupungin historiasta. Maisteriksi hänet vihittiin 1795. Vuonna 1797 hänestä tuli matematiikan dosentti, 1802 hän siirtyi Porvoon lukioon apuopettajaksi ja 1804 matematiikan lehtoriksi. Papiksi Alopaeus vihittiin 1811 ja hänestä tuli veljensä Pehr Alopaeuksen jälkeen Porvoon tuomiorovasti, kun tämä siirtyi isä Magnus Jacob Alopaeuksen jälkeen Porvoon piispaksi. Alopaeus oli itse kolmesti ehdolla piispan virkaan, mutta ei tullut valituksi. Hän erosi tuomiorovastin virastaan 1839 ja ryhtyi maanviljelijäksi Askolassa. Alopaeus, joka toimi Porvoon valtiopäivillä pappissäädyn sihteerinä, sai tehtävästä tunnustukseksi professorin arvonimen. Vuonna 1817 hänestä tuli myös teologian kunniatohtori. Alopaeus oli aktiivinen historian tutkija, joka keräsi erityisesti Porvoon hiippakuntaa ja sen oppilaitoksia koskevaa aineistoa. Osa tutkimustuloksista julkaistiin Adolf Neoviuksen teoksessa "Ur Finlands historia. Publikationer ur de alopaeiska papperen" (1889-1895).


title: Magnus Alopaeus (professori)

text: Alopaeus kuoli naimattomana.


title: Kirjovaraani

text: Kirjovaraani ("Varanus varius") on Australiassa elävä varaanilaji. Kirjovaraani on toiseksi suurin varaanilaji Australiassa, sitä suurempi on vain suurvaraani. Ne voivat kasvaa jopa 2,1 metrin pituisiksi jos pituus lasketaan päästä häntään. Kirjovaraanin häntä on 1,5 kertaa suurempi kun sen pää ja ruumis. Suurin paino on 20 kiloa, mutta useat yksilöt ovat kuitenkin kevyempiä. Ne ovat aktiivisimmillaan syyskuusta toukokuuhun, mutta eivät ole aktiivisia viileämmällä säällä ja suojautuvat kylmältä puunkoloihin tai kaatuneiden puiden ja suurten kivien alle.


title: Ohionhevoskastanja

text: Ohionhevoskastanja ("Aesculus glabra") on pohjoisamerikkalainen lehtipuu.


title: Ohionhevoskastanja

text: Se on yleensä alle kymmenen metriä korkea, mutta voi kasvaa jopa yli 20-metriseksi. Sen lehdissä on viisi lehdykkää ja ne puhkeavat aikaisin keväällä yhtenä ensimmäisistä lehtipuista. Puu saa myös syysvärin ja pudottaa lehtensä aikaisin. Kukinnot ovat kellanvihreitä, 10-15 cm korkeita ja yksittäinen kukka noin 2,5 cm leveä. Yksittäinen, myrkyllinen siemen kasvaa piikkiseen vaaleanruskeaan hedelmään.


title: Aasiankissat

text: Aasiankissat, vanha nimi kultakissat, ("Catopuma") on kissaeläinten suku, johon kuuluu kaksi pientä Aasian kissaeläintä, borneonkissa ("C. badia") ja aasiankultakissa ("C. temminckii"). Molemmat ovat yleensä punaruskeita, ja niillä on tummempia merkkejä päässä. Molemmat lajit elävät metsäisissä ympäristöissä Kaakkois-Aasiassa, ja borneonkissa elää nimensä mukaisesti Borneon saarella. Aiemmin on ajateltu, että nämä kaksi lajia ovat saman eläimen alalajeja, mutta viimeaikainen geneettinen analyysi on vahvistanut, että ne ovat todellakin erilliset lajinsa.


title: .357 Magnum

text: .357 Magnum on vuonna 1934 esitelty patruunatyyppi. Patruuna perustuu Smith & Wessonin aikaisempaan .38 Special -patruunaan. Sen suunnittelivat Elmer Keith, Phillip B. Sharpe ja D. B. Wesson.


title: Disco Love

text: Disco Love on brittiläis-irlantilaisen The Saturdays -tyttöbändin kappale heidän neljänneltä, "Living for the Weekend" -studioalbumiltaan. Kappaleen sekä sanoitti että tuotti islantilainen StopWaitGo-tuotantotiimi ja se julkaistiin albumin neljäntenä singlenä 4. lokakuuta 2013. Singleä myytiin ensimmäisellä viikolla 51 690 kappaletta, ja se sijoittui Britannian singlelistan 5. sijalle.


title: Disco Love

text: Digitaalinen latausRemix EP - Digitaalinen lataus


title: TSNEH (Tykkään susta niin että halkeen)

text: TSNEH (Tykkään susta niin että halkeen) tai joskus pelkkä TSNEH on suomalaisartisti Juha Tapion kappale hänen yhdeksänneltä, "Lapislatsulia" -nimiseltä studioalbumilta. Kaiku Recordings julkaisi kappaleen 30. elokuuta 2013. Artisti itse on paljastanut kappaleen nimen "TSNEH" tulleen hänen faneiltaan.


title: TSNEH (Tykkään susta niin että halkeen)

text: Kappale on sijoittunut parhaimmillaan latauslistalla neljänneksi ja ollut radioiden toiseksi soitetuin kappale.


title: Naamiohuntulavastaja

text: Naamiohuntulavastaja ("Sericulus aureus") eli aiemmalta nimeltään tulihuntulavastaja on lavastajien heimoon kuuluva varpuslintu.


title: Naamiohuntulavastaja

text: Naamiohuntulavastajaa tavataan Indonesiassa ja Papua-Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi.


title: Liekkihuntulavastaja

text: Liekkihuntulavastaja ("Sericulus bakeri") on lavastajien heimoon kuuluva varpuslintu.


title: Liekkihuntulavastaja

text: Liekkihuntulavastajaa tavataan Adelbertin vuoristossa Papua-Uudessa-Guineassa. Sen levinneisyysalue on pieni, mutta laji on suhteellisen yleinen sopivissa elinympäristöissä, joten laji on luokiteltu silmälläpidettäväksi. Liekkihuntulavastajan kannaksi on arvioitu 3 500–15 000 yksilöä.


title: Oscar Bomanson

text: Karl Oscar Bomanson (9. syyskuuta 1869 Saltvik – 29. elokuuta 1938 Saltvik) oli suomalainen arkkitehti.


title: Oscar Bomanson

text: Bomansonin vanhemmat olivat tilanomistaja Johan Oskar Bomansson (1838–1906) ja Maria Wilhelmina Gottberg. Hän pääsi ylioppilaaksi yksityisesti Ruotsalaisesta normaalilyseosta 1890 ja valmistui 1895 arkkitehdiksi Polyteknillisestä opistosta.


title: Oscar Bomanson

text: Bomanson toimi arkkitehtina Helsingissä ja kuului Kulosaaren huvilakupungin luoneen Brändö Villastad osakeyhtiön perustajiin. Hän perusti vuonna 1898 yhdessä arkkitehtien Bertel Jungin ja Waldemar Andersinin kanssa arkkitehtitoimiston, jossa Jung toimi aina vuoteen 1913 asti ja Andersin vuoteen 1904 saakka. Bomanson suunnitteli useita jugend-tyylisiä rakennuksia 1900-luvun alkuvuosikymmeninä yhdessä Bertel Jungin kanssa.


title: Oscar Bomanson

text: Bomanson omisti Kvarnbon maatilan syntymäkunnassaan Saltvikissä.


title: Clevelandin taidemuseo

text: Clevelandin taidemuseo on taidemuseo Yhdysvaltojen Ohion osavaltiossa Clevelandin kaupungissa. Museo on perustettu vuonna 1913 ja avattu vuonna 1916. Vuosikymmenten kuluessa se on saanut useita suuria testamenttilahjoituksia, joiden avulla museo on voinut kartuttaa kokoelmiaan.


title: Clevelandin taidemuseo

text: Clevelandin taidemuseo on Yhdysvaltojen ainoa suuri museo, jonka peruskokoelmiin pääsee tutustumaan ilmaiseksi.


title: Clevelandin taidemuseo

text: Museon kokoelmissa on 45 000 esinettä kuuden tuhannen vuoden ajalta.


title: Clevelandin taidemuseo

text: Museon edessä on valos Auguste Rodinin tunnetuimmasta teoksesta "Ajattelija". Eräs protestoija vaurioitti sitä vuonna 1970, ja patsas päätettiin jättää korjaamatta.


title: Commercen talo

text: Commercen talo on Tampereella Hämeenkadun varrella ja Keskustorin laidalla nk. Jugend-torilla sijaitseva viisikerroksinen asuin- ja liiketalo, joka on valmistunut vuonna 1899. Tyylisuunnaltaan varhaisjugendia edustavan talon suunnitteli helsinkiläinen arkkitehtitoimisto "Andersin, Jung ja Bomanson" (arkkitehdit Bertel Jung, Waldemar Andersin ja Oscar Bomanson). Talon nimi tulee ranskan kielen kauppaa tarkoittavasta sanasta.


title: Commercen talo

text: Rakennuksessa toimi pitkään vuonna 1907 perustettu "Hotelli Central". Commercen kulmaliikehuoneistossa toimi vuoteen 1983 saakka "Ensimmäinen apteekki" (aluksi silloisen oikeinkirjoituksen mukaisesti "Ensimäinen Apteekki") ja sen jälkeen paikalle avattiin 14. joulukuuta 1984 Suomen ensimmäinen McDonald’sin hampurilaisravintola. Lyhyen aikaa, 1983–1984, tiloissa toimi Burger King. Talossa oli toukokuussa 2010 uhkaava tulipalo, joka sai alkunsa McDonald’s-ravintolan rasvankeittimestä. Palon korjaustyöt kestivät kaksi vuotta ja McDonald’s avattiin uudelleen keväällä 2012. McDonalds sulki ravintolan syksyllä 2015 ja alkuvuonna 2016 hampurilaisketju Friends & Brgrs otti tilat käyttöönsä.


title: Martin L. Davey

text: Martin Luther Davey (25. heinäkuuta 1884 - 31. maaliskuuta 1946) oli yhdysvaltalainen poliitikko ja Ohion osavaltion kuvernööri vuosina 1935-1939.


title: Martin L. Davey

text: Davey kasvoi vaatimattomissa oloissa. Hänen isällään, joka oli oppinut lukemaan vasta aikuisena, oli puiden leikkaukseen erikoistunut yritys. Valmistuttuaan koulusta Davey työskenteli isänsä yrityksessä. Vuonna 1913 hänestä tuli Kentin pormestari.


title: Martin L. Davey

text: Davey oli demokraattien edustajana alahuoneessa useita kertoja 1920-luvulla, ja vuonna 1928 hän pyrki Ohion kuvernööriksi, mutta hävisi. Vuonna 1934 hän tuli valituksi. Kuvernöörinä ollessaan hän oli jatkuvasti hankauksissa sekä Ohion osavaltionparlamentin että presidentti Rooseveltin kanssa.


title: Martin L. Davey

text: Poliitikon uransa ohella Davey toimitti radio-ohjelmia vuosikausien ajan.


title: Tempon talo

text: Tempon talo on Tampereen Nalkalassa osoitteessa Hämeenkatu 15 sijaitseva kuusikerroksinen asuin- ja liiketalo, joka on valmistunut vuonna 1939. Talo on saanut nimensä rakennuksessa yli 30 vuoden ajan toimineen tavaratalo Tempon mukaan. Funktionalismia edustavan rakennuksen suunnitteli arkkitehti Bertel Strömmer.


title: Tempon talo

text: Tempon talon paikalla oli alkuaan vuonna 1889 rakennettu kaksikerroksinen Sumeliuksen palatsi. Tempon talossa oli sen valmistuessa katutasossa Tempon tavaratalon myymälä, toisessa kerroksessa konttorihuoneistoja ja ylemmissä kerroksissa yhteensä 27 asuinhuoneistoa. Tempon tavaratalo avattiin 20. maaliskuuta 1939, ja tavaratalo toimi paikalla aina 1970-luvun alkuun saakka. Myöhemmin tiloissa oli pitkään Postipankin ja myöhemmin Leonian konttori. Nykyään talossa sijaitsee mm. kuntoutuslaitos Verven toimipaikka, Fazerin kahvila sekä Asianajotoimisto Tempo.


title: George Hoadly

text: George Hoadly (31. heinäkuuta 1826 - 26. elokuuta 1902) oli yhdysvaltalainen poliitikko ja Ohion osavaltion kuvernööri vuosina 1884-1886.


title: George Hoadly

text: Hoadly opiskeli Harvardin yliopistossa oikeustiedettä yhden vuoden ajan. Sen jälkeen hän perusti toimiston Cincinnatiin ja hakeutui julkishallinnollisiin tehtäviin. Hänen kuvernöörikaudelleen osui kaivosmiesten lakko ja mellakka oikeussalissa. Hän pyrki toiselle kaudelle mutta ei päässyt. Sen sijaan hän muutti New Yorkiin jatkamaan toimintaansa lakimiehenä.


title: Sumeliuksen talo

text: Sumeliuksen talo on Tampereella Keskustorin itälaidalla sijaitseva nelikerroksinen asuin- ja liiketalo, joka on valmistunut 1901. Jugendtyylisen talon suunnitteli arkkitehtitoimisto Grahn, Hedman & Wasastjerna ja sen rakennuttaja oli kauppias, myöhemmin vuorineuvos Gösta Sumelius.


title: Sumeliuksen talo

text: Gösta Sumeliuksen isä kauppias Gustaf Oskar Sumelius perusti 1859 Tampereelle vähittäis- ja tukkukauppaa harjoittaneen liikkeensä. Liike muutti 1870 Tampereen Kauppatorin (nykyinen Keskustori) varrella sijainneeseen yksikerroksiseen puutaloon. Sumeliuksen liike siirtyi vuonna 1884 harjoittamaan yksinomaan tukkukauppaa. Vuonna 1889 valmistui Sumeliuksen kauppatalon viereiselle tontille Tammerkosken rantaan kaksikerroksinen "Sumeliuksen palatsi" Sumeliuksen perheen asuintaloksi. Nykyinen Sumeliuksen talo valmistui vuonna 1901 uudeksi liiketaloksi torin varteen entisen puutalon paikalle.


title: Olga Syahputra

text: Olga Syahputra (oik. Yoga Syahputra; 8. helmikuuta 1983 Jakarta, Indonesia – 27. maaliskuuta 2015 Singapore) oli indonesialainen näyttelijä.


title: Scioto Downs

text: Scioto Downs on yhdistetty hevosajorata ja kasino Columbusissa Yhdysvaltain Ohiossa. Sen omistaa MTR Gaming Group. Scioto Downsin hevosrata avattiin vuonna 1959 ja kasino-osuus vuonna 2012.


title: Scioto Downs

text: Scioto Downsin 1006 metriä pitkällä radalla ajetaan kilpaa toukokuun alusta syyskuun alkuun neljänä päivänä viikossa. Ratakatsomossa on 3 500 istumapaikkaa. Radalla on ravintola ja baari. Omien kilpailujen lisäksi Scioto Downsissa järjestetään vedonlyöntiä laukka- ja kilpa-ajokilpailuiden suoralähetyksistä ympäri vuoden.


title: Scioto Downs

text: Scioto Downs oli Ohion osavaltion ensimmäinen yhdistetty hevosrata ja kasino eli "racino". Kasinotoiminta aloitettiin radalla 1. kesäkuuta 2012. Kasino on auki ympäri vuorokauden ja siinä on yli 2 000 rahapeliautomaattia. Kasino ei tarjoa muita pelejä. Radan markkinointijohtaja kehui uuden kasinon tunnelmaa Las Vegasin isoja kasinoita muistuttavaksi.


title: Scioto Downs

text: Kasinon rakentaminen Scioto Downsiin maksoi 152 miljoonaa dollaria ja sen yhteydessä radan tiloja remontoitiin miljoonalla dollarilla.


title: Scioto Downs

text: Ohio High School Athletic Association järjesti vuotuisen nuorten maastojuoksun osavaltionmestaruustapahtuman Scioto Downsissa vuosina 1985-2010. Sen jälkeen kun radalle lisättiin rahapeliautomaatteja vedonlyöntiä vastustava OHSSA siirsi mestaruuskisan National Trail Racewaylle vuodesta 2011 alkaen. Johtokunnan päätös tapahtuman siirtämiseen oli yksimielinen.


title: Selinin talo

text: Selinin talo on Tampereella Keskustorin etelälaidalla sijaitseva kolmikerroksinen asuin- ja liiketalo, joka on valmistunut 1886. Uusrenessanssityylisen talon suunnitteli Tampereen kaupunginarkkitehti F. L. Calonius, ja sen rakennuttaja oli viljakauppias Gustaf Selin. Useampikerroksisen talon rakentaminen oli mahdollista, koska Tampereelle oli vähän aiemmin valmistunut ensimmäinen vesijohtoverkosto.


title: Selinin talo

text: Selinin talon vuonna 1874 rakennetussa kaksikerroksisessa pihasiivessä toimi vuodesta 1887 alkaen "Selinin vesitehdas" -niminen virvoitusjuomatehdas. 1970-luvun alkuun saakka toimineen tehtaan tuotemerkkejä olivat muun muassa "Rio Rita", "Ami Cola" ja "Pomona". Tehtaalla oli myös myyntikioskeja ("vesikioskeja") eri puolilla kaupunkia.


title: Selinin talo

text: Selinin taloon valmistui 1934 Kirkkokadun puolelle funkkistyylinen kolmikerroksinen laajennusosa, jonka suunnitteli arkkitehti Kauno S. Kallio. Tässä laajennusosassa toimi vuoteen 1957 saakka Suomen Maatalous-Osake-Pankin pääkonttori. Myöhemmin siinä oli Kansallis-Osake-Pankin konttori.


title: Sandbergin talo

text: Sandbergin talo on Tampereella Keskustorin laidalla Kauppakadun ja Aleksis Kiven kadun kulmassa sijaitseva kolmikerroksinen liiketalo. Uusrenessanssityylisen talon suunnitteli Tampereen kaupunginarkkitehti F. L. Calonius, ja sen rakennuttaja oli apteekkari ja kaupunginvaltuuston jäsen Thomas Wilhelm Clayhills (1844–1908). Talo valmistui kolmessa vaiheessa: vanhin kulmarakennus valmistui 1882, Kauppakadun puoleinen siipi 1891 ja Keskustorin varren siipi 1897.


title: Sandbergin talo

text: Talo sai nimensä siinä vuodesta 1882 aina 1970-luvulle saakka toimineen Sandbergin rautakaupan (vuodesta 1906 "Wm Sandberg Oy") mukaan. Vuonna 1878 toimintansa aloittaneen rautakaupan perustaja oli kauppias Wilhelm Sandberg (1843–1887). Sandbergin talossa toimi myös Uno Hagbergin apteekki vuosina 1905–1953. Tampereen ensimmäinen 16 tilaajan puhelinkeskus sijaitsi Sandbergin talossa, ja se otettiin käyttöön 26. toukokuuta 1882. Ensimmäinen puhelinjohto oli jo vedetty maalis-huhtikuun vaihteessa 1882 talossa sijainneesta Clayhillsin apteekista Pyynikin ravintolaan.


title: Sandbergin talo

text: Sandbergin talossa sijaitsee nykyisin muotitalo Kekäleen myymälä. Sandbergin talon Keskustorin puoleisen siiven porrashuone on säilynyt alkuperäisessä asussaan seinä- ja kattomaalauksineen.


title: Napparin talo

text: Napparin talo on Tampereella Kyttälän kaupunginosassa Hämeenkatu 8:ssa sijaitseva kolmikerroksinen liiketalo jonka rakennutti 1919–1920 lakki- ja turkisalan yritys "Naparstok Oy". Talon suunnitteli arkkitehti Bertel Strömmer.


title: Napparin talo

text: Napparin talossa toimi vuoteen 1960 saakka hotelli-ravintola Seurahuone.


title: Victoria Theatre (Dayton)

text: Victoria Theatre on teatteri Daytonissa Yhdysvaltojen Ohion osavaltiossa. Monet kaupungin kulttuurilaitokset kuten Daytonin baletti ja modernin tanssin ryhmä esiintyvät siellä, ja teatterissa järjestetään myös lastenteatterijuhlat ja kesäaikana elokuvaesityksiä. Teatterissa on 1100 katsojapaikkaa.


title: Victoria Theatre (Dayton)

text: Victoria Theatre avattiin alkujaan oopperatalona vuonna 1866. Kolmen vuoden kuluttua se vahingoittui pahasti tulipalossa. Korjattu rakennus toimi konserttitalona vuodesta 1871 alkaen 40 vuoden ajan. Nimen "Victoria Theatre" se sai vuonna 1902.


title: Victoria Theatre (Dayton)

text: Vuoden 1913 tulvan jälkeen rakennus oli jälleen suljettuna vuosia korjaustöiden takia.


title: Victoria Theatre (Dayton)

text: 1930-luvulla teatterissa alettiin näyttää näytelmien lisäksi enemmän ja enemmän elokuvia. 1970-luvulla se oli purku-uhan alla.


title: Victoria Theatre (Dayton)

text: Vuonna 1988 taidesäätiö osti rakennuksen, remontoi sen ja avasi nimellä Victoria Theatre.


title: MLS-kausi 1996

text: Pohjois-Amerikan jalkapalloliigan MLS:n ensimmäinen kausi pelattiin vuonna 1996. MLS:n edeltäjä North American Soccer League oli lopetettu 1984. MLS:n avauskaudella sarjassa pelasi 10 joukkuetta, kaikki tulivat Yhdysvalloista. Joukkueet jaettiin maantieteellisesti kahteen viiden joukkueen konferenssiin. Lohkojen neljä parasta selviytyivät MLS Cupiin, jonka voittaja oli liigan mestari. Ensimmäisen mestaruuden voitti D.C. United.


title: MLS-kausi 1996

text: Kahdeksan parasta joukkuetta selviytyivät MLS-cupiin, jonka voittaja oli koko liigan mestari. Konferenssin välierissä ja finaaleissa jatkoon pääsyyn vaadittiin kaksi voittoa. Finaali pelattiin yksiosaisena.


title: Muskingum

text:
Muskingum on 180 kilometriä pitkä joki Yhdysvalloissa Ohion osavaltion itäosassa. Se syntyy Tuscarawasin ja Walhondingin yhdistyessä Coshoctonissa, virtaa etelään Zanesvillen ja McConnelsvillen ohi ja yhtyy Ohiojokeen Mariettassa. Joen nimi tulee algonkin-kielestä ja tarkoittaa luultavasti jokivartta.
Muskingum on pisin kulkukelpoinen joki joka on kokonaan Ohiossa. Se on toiminut pitkään kulkureittinä Ohiojoelta pohjoiseen. Jokea säännöstellään kymmenen käsikäyttöisen sulkuportin ja patojen järjestelmällä. Se tehtiin kaupallisen liikenteen tarpeisiin, mutta nykyisin sitä käyttää vuosittain noin seitsemäntuhatta huviveneilijää. 160 vuotta vanha sulkujärjestelmä kuuluu National Register of Historic Places -luetteloon.


title: Muskingum

text: Joen tulva-alueella kasvaa saksanpähkinää, jalavia, poppeleita ja plataaneita. Sen rantoja reunustavat papavitiheiköt. Rantakasvillisuus antaa suojaa monille linnuille ja nisäkkäille. Joesta on kalastettu valtavia monnin sukuisia "Pylodictis olivaris" -kaloja, ja aikaisemmin siellä oli runsaasti jättihaukia. Muskingumissa ja sen sivujoissa elää myös harvinaisia makean veden simpukkalajeja.


title: Elias Fälth

text: Elias Anders Graham Fälth (s. 30. maaliskuuta 1981 Nacka, Ruotsi) on ruotsalainen jääkiekkopuolustaja ja maailmanmestari, joka pelaa SM-liigajoukkue Tapparassa. Hän laukoo oikealta.


title: Elias Fälth

text: Elite Prospects -sivuston vuonna 2014 tehdyn analyysin mukaan Fälth on taitava puolustaja, joka edistää runsaasti hyökkäyspään peliä. Hän luistelee ja käsittelee kiekkoa hyvin sekä omaa voimakkaan laukauksen. Fälthillä on hyvä pelikäsitys ja hän lukee peliä hyvin. Fälth on pelipaikkaansa nähden pienikokoinen, mutta hän pelaa siihen nähden kuitenkin melko aggressiivisesti ja röyhkeästi. Fälth antaa ajoittain myös omaa peliä vahingoittavia harhasyöttöjä.


title: Elias Fälth

text: Fälth on Huddinge IK:n kasvatti. Hän pelasi joukkueessa ensimmäiset miesten pelinsä Ruotsin toiseksi korkeimmalla sarjatasolla Allsvenskanissa kaudella 1999–2000. Huddinge kävi kauden 2000–2001 sarjatasoa alempana I-divisioonassa, mutta nousi taas kaudeksi 2001–2002 takaisin Allsvenskaniin. Fälth oli tuolloin joukkueen tehokkain puolustaja Lars Thunellin kanssa tehoilla 7+8=15. Kolme seuraavaa kautta hän pelasi Allsvenskania Halmstad Hammersissa, jonka tehokkain puolustaja Fälth oli kahdella ensimmäisellä kaudellaan. Vuosina 2005–2007 hän pelasi Nybro Vikings IF:ssä, jossa Fälth teki jälkimmäisellä kaudellaan 2006–2007 Allsvenskanin yhden kauden piste-ennätyksensä tehoilla 10+20=30, joilla hän oli joukkueen tehokkain puolustaja ja sijoittui sarjan puolustajien pistepörssissä viidenneksi.


title: Elias Fälth

text: Kaudella 2007–2008 Fälth jatkoi Allsvenskan-pelejään Borås HC:ssa, jonka tehokkain puolustaja hän oli tehoilla 7+15=22, kuten myös seuraavalla kaudella VIK Västerås HK:n riveissä tehoilla 5+16=21. Kaudeksi 2009–2010 Fälth siirtyi Almtuna IS:ään. Hän oli jälleen joukkueensa tehokkain puolustaja tehoilla 6+16=22, joilla Fälth jakoi Allsvenskanin puolustajien pistepörssin yhdeksännen sijan Örebro HK:n Calle Bergströmin ja Mora IK:n Mattias Ekholmin kanssa. Hän eteni sekä Västeråsin että Almtunan kanssa kautensa päätteeksi Kvalserieniin, mutta sarjanousua Elitserieniin ei tapahtunut kummallakaan kerralla.


title: Elias Fälth

text: Fälthillä oli jo kymmenen kautta Allsvenskanissa takana, kun hän siirtyi 29-vuotiaana kaksivuotisella sopimuksella Elitserieniin ja Luleå HF:n riveihin kaudeksi 2010–2011. Fälth pelasi hienon avauskauden tehden 53 runkosarja- ja yhdessä playoff-ottelussa tehot 6+28=34, joilla hän sijoittui koko liigan puolustajien pistepörssissä kolmanneksi. Fälth oli myös Luulajan paras syöttäjä ja kolmanneksi paras pistemies. Kaudella 2011–2012 hän teki runkosarjassa 18 tehopistettä, mutta onnistui tekemään Elitserienin yhden kauden maaliennätyksensä yhdeksällä osumallaan.


title: Elias Fälth

text: Kaudeksi 2012–2013 Fälth siirtyi kaksivuotisella sopimuksella HV71:een. Hän jakoi tehoilla 5+18=23 Elitserien puolustajien pistepörssin kymmenennen sijan AIK IF:n Jonas Liwingin ja Timrå IK:n Mat Robinsonin kanssa. Kaudeksi 2014–2015 Fälth siirtyi kolmivuotisella sopimuksella Frölunda HC:n riveihin. Hän oli tehoilla 8+16=24 joukkueen eniten maaleja tehnyt puolustaja ja jakoi SHL:n puolustajien pistepörssin kahdeksannen sijan HV71:n Mattias Karlssonin kanssa. Fälth voitti kauden aikana myös Mestarien liigan hopeaa. Kaudella 2015–2016 hän voitti sekä Ruotsin-mestaruuden että CHL:n mestaruuden.


title: Elias Fälth

text: Fälth siirtyi kaudeksi 2016–2017 kaksivuotisella sopimuksella Brynäs IF:ään. Hän voitti kauden päätteeksi SHL-hopeaa. Kaudella 2017–2018 Fälth voitti joukkueen sisäisen tehotilaston lukemalla +8. Lokakuussa 2018 hän siirtyi loppukauden 2018–2019 kattavalla sopimuksella SM-liigajoukkue Tapparaan oltuaan alkukauden ilman sopimusta.


title: Elias Fälth

text: Fälth pelasi MM-kilpailuissa vuonna 2013, jolloin hän voitti maailmanmestaruuden. Fälth debytoi Ruotsin maajoukkueessa ensimmäisellä Elitserien-kaudellaan 2010–2011. Kaudella 2013–2014 hän kuului myös joukkueen kapteenistoon. Yhteensä Fälth on pelannut 30 A-maaottelua tehopistein 2+3=5.


title: Vapaudenristi (Viro)

text: Viron Vapaudenristi () on virolainen kunniamerkki, jonka Viron pääministeri Konstantin Päts perusti 24. helmikuuta 1919 palkitakseen ja kunnioittaakseen käynnissä olleessa Viron vapaussodassa ansioituneita. Vapaudenristejä on kolme erilaista: sotilaallisesta johtajuudesta (I), henkilökohtaisesta urheudesta (II) tai siviilissä palvelemisesta (III) ja ne kaikki jakaantuvat kolmeen eri luokkaan. Yhteensä Vapaudenristejä myönnettiin 3156, joista viimeinen 19. kesäkuuta 1925. Viimeinen elossa ollut kunniamerkin saanut oli Karl Jaanus, joka oli saanut 3. luokan vapaudenristin henkilökohtaisesta urheudesta. Hän kuoli 6. lokakuuta 2000.


title: Vapaudenristi (Viro)

text: Merkittäviä henkilöitä, joille Vapaudenristi myönnettiin, ovat muun muassa Kyösti Kallio, Benito Mussolini ja Sir Winston Churchill.


title: Vapaudenristi (Viro)

text: Vapaudenristi sisältyy myös Tallinnan Vapaudenaukiolla vuonna 2009 paljastettuun Viron Vapaussodan voitonpatsaaseen.


title: John Weinzweig

text: John Weinzweig (1913–2006) oli kanadalainen säveltäjä. Hän syntyi puolanjuutalaisille vanhemmille ja aloitti musiikin opintonsa 14-vuotiaana mandoliinin soitolla. Myöhemmin hän oppi soittamaan myös tuubaa, tenorisaksofonia ja bassoa. Hän opiskeli vuosina 1934–1937 Toronton yliopistossa Healy Willanin, Leo Smithin ja Ernest McMillanin johdolla. Opiskeluaikanaan Weinzweig perusti Toronton yliopiston sinfoniaorkesterin. Torontossa opiskeltuaan Weinzweig muutti Rochesteriin, New Yorkiin, jossa hän opiskeli Eastman School of Musicissa Howard Hansonin johdolla.


title: John Weinzweig

text: Weinzweig tutustui New Yorkissa sarjallisuuteen, ja sarjalliset tekniikat vaikuttivat hänen uraansa huomattavasti, vaikka hän kokeilikin myös muita suuntauksia. Weinzweigin teoksia ovat muiden muassa "Piano Suite no. 1" (1939), "Divertimento no. 1", "String Quartet no. 1", "Suite for Piano no. 2" ja "Divertimento no. 12" (1988). Vuonna 1951 Weinzweig oli mukana perustamassa Kanadan säveltäjäliittoa, ja hän toimi sen puheenjohtajana. Hän toimi myös opetustehtävissä Toronton yliopistossa.


title: John Weinzweig

text: Weinzweig sai lukuisia palkintoja ja tunnustuksia. Hänet otettiin Kanadan ritarikuntaan vuonna 1974. Hänelle myönnettiin Canada Council Medal (1978), Molson-palkinto (1981), Roy Thomson Hall Award (1991), Toronto Arts Award for Music (1998) ja SOCANin palkinto elinaikaisista saavutuksista (2004).


title: Bill Woolsey

text: William Tripp "Bill" Woolsey (s. 13. syyskuuta 1934 Honolulu, Havaiji) on yhdysvaltalainen entinen uimari. Hän voitti 4 × 200 metrin vapaauintiviestissä kultaa vuoden 1952 kesäolympialaisissa Helsingissä ja sai siinä lisäksi hopeaa vuoden 1956 kesäolympialaisissa Melbournessa. Opiskellessaan Indianan yliopistossa Woolsey oli kahdesti NCAA-mestari, ja hän voitti myös neljä AAU-titteliä. Pan-Amerikan kisoissa hän sai pronssimitalin 100 metrin vapaauinnissa (1959).


title: Flute (New World Soundin kappale)

text: Flute on New World Soundin kappale, jolla esiintyy myös Thomas Newson. Sen julkaisi SpinninRecords yhtyeen neljäntenä singlenä 25. marraskuuta 2013. Yhtyeen jäsenet "Tyrone" ja "Jesse Taylor" paljastivat Viben tekemässä haastattelussa, että he olivat saaneet idean kappaleen tekoon ollessaan purjehdusreissulla Japanin rannikolla, jonka aikana eräällä autiolla saarella Tyrone veisti puisen huilun vanhasta puunoksasta. Kappaleelle on tehty myös musiikkivideo, joka julkaistiin videopalvelu YouTubessa neljä päivää ennen singlen julkaisupäivää. Toisin kuin yhtyeen aiemmat singlet, "Flute" pääsi listoille, sillä se saavutti listasijan Alankomaissa, Belgiassa ja Ranskassa.


title: Flute (New World Soundin kappale)

text: Digitaalinen lataus


title: Pinton salaliitto

text: Pinton salaliitto oli vuonna 1787 Portugalin siirtomaavaltaa vastaan Goalla suunniteltu kapinayritys, jonka tarkoituksena oli perustaa alueelle Portugalista riippumaton tasavalta. Kapinan taustalla olivat paikalliset katolilaiset papit ja tyytymättömät sotilaat. Kapinoitsijat kuitenkin ilmiannettiin portugalilaiselle kuvernöörille, joka pidätti noin 50 salaliittoon osallistunutta.


title: Pinton salaliitto

text: Pinton salaliiton merkittävimpiä vaikuttajia olivat kaksi paikallista katolilaista pappia, José António Gonçalves ja Caetano Francisco do Couto. Heihin puolestaan vaikutti tuolloin Lissabonissa ollut, mutta samoin Goalta alun perin kotoisin ollut Caetano Vitória de Faria. Gonçalves ja Couto olivat molemmat peräisin bramiinitaustaisista suvuista. Molemmat matkustivat vuonna 1781 Roomaan ja Lissaboniin yrittäen ilmeisesti saada tukea nimityksille piispan virkoihin Goalla. Myöhemmin kävi kuitenkin selväksi että nimityksiä annettaisiin vain eurooppalaisille. Lissabonissa he tapasivat myös Farian, joka oli samoin yrittänyt saada piispan virkaa. Vuonna 1784 Goan arkkipiispaksi nimitettiin Manuel da Santa Catarina, portugalilainen joka uskoi eurooppalaisten ylivertaisuuteen paikallisiin nähden. Hän oli suuri syy kapinointiaikeisiin Goalla. Gonçalves ja Couto palasivat Goalle vuonna 1786, jossa he alkoivat suunnitella Pinton salaliittoa.


title: Pinton salaliitto

text: Pinton salaliitto sai nimensä siitä, että sitä suunniteltiin Pinton perheen talossa Bardezin kylässä. Portugalilaisten oikeusasiakirjojen mukaan salaliittolaiset yrittivät saada tukea Mysoren hallitsija Tipu Sultanilta ja Ranskalta. Todellisuudessa ei tiedetä oliko salaliitto yhtään enempää kuin muutaman uransa etenemisen hitauteen ja päällystön kyvyttömyyteen turhautuneen henkilön juoni. Valistusajattelu oli alkanut vaikuttaa myös Goalla etenkin nuorien katolilaisten keskuudessa, mutta varsinaisia todisteita laajemmasta kapinamielialasta Goalla ei ole. Salaliiton loppu tuli kun liittolaiset ilmiannettiin Goan kuvernöörille, joka määräsi nopeasti pidätettäviksi miltei 50 henkilöä. Nopeasti suoritetuissa oikeudenkäynneissä 15 salaliittolaista hirtettiin ja useat muut karkotettiin Bengaliin tai Afrikkaan. 14 pappia pidätettiin ja heidät vietiin vangeiksi Lissaboniin, jossa heitä pidettiin ilman oikeudenkäyntiä. 18 vuotta myöhemmin vielä elossa olleet saivat armahduksen.


title: Tirkkosen talo

text: Tirkkosen talo on Tampereella Kauppakadun ja Kuninkaankadun kulmassa sijaitseva kolmikerroksinen liiketalo, joka on valmistunut vuonna 1901. Jugendtyylisen talon suunnittelivat arkkitehdit Lars Sonck ja Birger Federley, ja sen rakennutti kauppaneuvos Nikolai Tirkkonen.


title: Tirkkosen talo

text:
Talossa sijaitsi J. Tirkkosen kangas-, lanka- ja muotitavaraliike, jonka Nikolai Tirkkosen isä Juho Tirkkonen oli perustanut vuonna 1869. Talon valmistuttua liikkeen myymälätilat sijaitsivat kahdessa kerroksessa ja niiden pinta-ala oli yhteensä 1 200 neliömetriä. Vuonna 1907 taloon rakennettiin putkipostijärjestelmä, jolla siirrettiin rahaa ja kassakuitteja liikkeen pääkassan ja myymälän kassojen välillä. Putkipostijärjestelmä on säilynyt, vaikka se ei enää olekaan käytössä. Tirkkosen liikkeen erikoisuutena olivat "valmistusosastot", joista tärkeimpiä olivat vuonna 1920
Vuosien kuluessa Tirkkosen liikettä uusittiin ja laajennettiin, ja se toimi 1980-luvulle saakka.


title: Bor (Etelä-Sudan)

text: Bor on Jonglein osavaltion pääkaupunki Etelä-Sudanissa.


title: Bor (Etelä-Sudan)

text: Se sijaitsee noin 140 km pääkaupunki Juban pohjoispuolella, Bahr al Jabalin eli Valkoisen-Niilin varrella 425 metrin korkeudessa.


title: Bor (Etelä-Sudan)

text: Borissa jalostetaan ja myydään ympäröivän maaseudun tuotteita. Se on Jubasta Khartumiin kulkevan lauttareitin satama, sieltä on tieyhteys Jubaan ja Malakaliin ja paikallinen lentokenttä.


title: Spriitehtaan talo

text: Spriitehtaan talo eli Branderin talo oli Tampereella Kauppakadun ja Hämeenpuiston kulmassa (osoitteessa Kauppakatu 16) sijainnut kolmikerroksinen liike- ja asuinrakennus. Uusrenessanssityylisen talon suunnitteli arkkitehti F. L. Calonius, ja se valmistui 1891. Rakennusta kutsuttiin Spriitehtaan taloksi, koska korttelin sisäpihalla oli Granbergin viinatehdas.


title: Spriitehtaan talo

text: Vuonna 1920 taloon perustettiin Branderin konditoria. Paikkaa alettiin nimittää Branderin taloksi tai ”Brantsun kulmaksi”. 1920-luvulla rakennuksessa toimi myös hotelli Astoria, jonka tiloista tehtiin myöhemmin yksityinen sairaala.


title: Spriitehtaan talo

text: Spriitehtaan talo purettiin 1962. Sen tilalle tuli asunto-osakeyhtiö Kauppakartanon liike- ja asuinkerrostalo, jonka suunnitteli Mirjam Kulmala. Purkamista perusteltiin muun muassa taloudellisella kannattavuudella: korkeampaan taloon mahtui lisää asuntoja, joten se tuotti enemmän.


title: Spriitehtaan talo

text: Seppo Rihlama harmittelee talon kohtaloa kirjassaan "Rakennustaidetta Tampereella" (1968): ”– – rakennus oli paitsi Caloniuksen ehkä jaloin saavutus myös koko Tampereenkin rakennustaiteessa merkkiteos, joka ehdottomasti olisi ollut suojattava tuholta. Caloniuksen muotokieli oli siinä rikastunut jo lähelle uusbarokkia, mutta kysymys ei suinkaan ollut koriste-elementtien mielivallasta, vaan kypsyneen taiteilijan hallitusta plastiikasta.”


title: Blomin talo

text: Blomin talo oli Tampereella Hämeenkadun ja Kuninkaankadun kulmassa sijainnut liike- ja asuintalo, joka valmistui vuonna 1907. Jugendtyylisen talon suunnitteli arkkitehti Birger Federley ja sen rakennutti konsuli John Blom. Talossa toimi alun perin John Blomin tukku- ja vähittäiskauppahuone.


title: Blomin talo

text: Blomin talo purettiin vuonna 1957 valmistuneen Helsingin Osakepankin liiketalon tieltä. Uuteen rakennukseen tuli muun muassa Stockmannin Tampereen-tavaratalo.


title: RTA Rapid Transit

text: RTA Rapid Transit on Clevelandin ja Cuyahogan piirikunnan alueen metro- ja pikaraitiotiejärjestelmä, jonka omistaa Greater Cleveland Regional Transit Authority.


title: RTA Rapid Transit

text: Punaista linjaa alettiin rakentaa 1950-luvulla ja 1968 valmistui lentokentälle päättyvä rataosuus. Se on yhteensä 31 kilometriä pitkä ja sillä on 18 asemaa.


title: RTA Rapid Transit

text: Vihreä ja sininen linja ovat raitiotielinjoja, jotka käyttävät keskustassa punaista linjaa. Shaker Squaren jälkeen vihreä linja jatkuu Greeniin kun taas sininen linja menee Warrensvilleen


title: Luna (nimi)

text: Luna on naisen etunimi, joka johtuu kuuta tarkoittavasta latinan sanasta "luna". Luna oli myös roomalaisten Kuun jumalatar.


title: Luna (nimi)

text: Suomessa nimi Luna on 25. tammikuuta 2016 mennessä annettu alle 748 henkilölle, joista valtaosa on 2000-luvulla syntyneitä naisia.. Lunan nimipäivä on suomenruotsalaisen ja vuodesta 2020 lähtien myös suomenkielisen kalenterin mukaan 16. lokakuuta.


title: Elokuvateatteri Petit

text: Elokuvateatteri Petit sijaitsi Tampereella Hämeenkatu 31:ssä. Rakennus valmistui 1911 ja sen suunnitteli rakennusmestari Heikki Tiitola. Myöhäisjugendia edustavan talon rakennuttaja oli tamperelainen liikemies Isak Julin ja taloa kutsuttiin sen vuoksi myös "Iisakin kirkoksi". Elokuvateatterin avajaiset olivat 17. syyskuuta 1911.


title: Elokuvateatteri Petit

text: Elokuvateatterissa oli rakennuksen valmistuttua 373 paikkaa ja teatterirakennusta erotti Hämeenkadusta aidattu sisäpuutarha. Teatteriin mentiin alun perin sisäpuutarhan läpi värikkäin sähkölampuin valaistun kaariportin kautta. Vuonna 1935 teatterin sisätiloja uudistettiin arkkitehti Bertel Strömmerin piirustusten mukaan.


title: Elokuvateatteri Petit

text: Petitin talon eteen Hämeenkadun varteen valmistui 1934 Bertel Strömmerin suunnittelema kaksikerroksinen funktionalismia edustava Hjortin liiketalo jota jatkettiin muutamia vuosia myöhemmin Hämeenpuiston suuntaan 6–7-kerroksisella asuin-, liike- ja toimistorakennuksella. Vuonna 1959 Petitin eteläisen julkisivun puolelle valmistui arkkitehti Jaakko Tähtisen suunnittelema lisärakennus ja samalla korttelin läpi avattiin "City-käytäväksi" kutsuttu jalankulkuväylä Hämeenkadulta Hallituskadulle.


title: Elokuvateatteri Petit

text: Petit oli elokuvateatterina vuoteen 1987 saakka. Sen jälkeen rakennuksessa toimi muun muassa ravintola. Entinen Petitin rakennus ja Hämeenkatu 33:ssa sijainnut Hjortin talon matala liikesiipi purettiin vuonna 2006. Paikalle rakennettiin "Asunto Oy Tampereen Westendin" 7-kerroksinen asuin- ja liiketalo joka valmistui 2008.


title: Edit Miklós

text: Edit Miklós (s. 31. maaliskuuta 1988 Miercurea-Ciuc, Harghita) on romanialaissyntyinen alppihiihtäjä, joka on edustanut Unkaria vuoden 2011 alusta lähtien.


title: Edit Miklós

text: Miklós sijoittui nuorten MM-kilpailujen syöksylaskussa kuudenneksi 2007 ja viidenneksi 2008. Aikuisten MM-kilpailuissa hän oli Val d’Isèressä 2009 syöksylaskussa ja supersuurpujottelussa 18:s, Schladmingissa 2013 superalppiyhdistetyssä 19:s. Vancouverin olympialaisissa 2010 hän keskeytti syöksylaskun eturistisiteen repeämän vuoksi. Sotšin olympialaisissa 2014 hän sijoittui syöksylaskussa seitsemänneksi, supersuurpujottelussa 15:nneksi ja superalppiyhdistetyssä 16:nneksi. Vailin / Beaver Creekin MM-kilpailuissa 2015 hän oli syöksylaskussa kolmastoista.


title: Edit Miklós

text: Miklós kilpaili maailmancupissa ensimmäisen kerran Val d’Isèren supersuurpujottelussa joulukuussa 2005. Ensimmäiset maailmancuppisteensä hän sai oltuaan 30:s St. Moritzin supersuurpujottelussa joulukuussa 2008. Kymmenen parhaan joukkoon hän sijoittui ensimmäisen kerran oltuaan viides Crans-Montanan syöksylaskussa maaliskuussa 2014. Ensimmäisen palkintosijansa hän saavutti oltuaan kolmas St. Moritzin syöksylaskussa tammikuussa 2015. Hän oli kolmas myös Lake Louisen syöksylaskussa joulukuussa 2016.


title: Edit Miklós

text: Euroopan cupin osakilpailussa Miklós on sijoittunut parhaimmillaan neljänneksi ja Etelä-Amerikan cupissa kolmanneksi.


title: Kultahelmilavastaja

text: Kultahelmilavastaja ("Chlamydera maculata") on lavastajien heimoon kuuluva varpuslintu.


title: Kultahelmilavastaja

text: Kultahelmilavastajaa tavataan Australian itäosissa. Lajin ei uskota olevan vaarassa, ja se on luokiteltu elinvoimaiseksi.


title: Isohelmilavastaja

text: Isohelmilavastaja ("Chlamydera nuchalis") on lavastajien heimoon kuuluva varpuslintu.


title: Isohelmilavastaja

text: Isohelmilavastajaa tavataan Australian pohjoisosissa. Lajin on raportoitu olevan paikallisesti yleinen. Sen ei uskota olevan vaarassa, ja se on luokiteltu elinvoimaiseksi.


title: Rusovatsalavastaja

text: Rusovatsalavastaja ("Chlamydera lauterbachi") on lavastajien heimoon kuuluva varpuslintu.


title: Rusovatsalavastaja

text: Rusovatsalavastajaa tavataan Indonesiassa ja Papua-Uudessa-Guineassa. Lajin on raportoitu olevan paikallisesti suhteellisen yleinen. Sen ei uskota olevan vaarassa, ja se on luokiteltu elinvoimaiseksi.


title: Red Ruffing

text: Charles Herbert ”Red” Ruffing (3. toukokuuta 1905 Granville, Illinois – 17. helmikuuta 1986 Mayfield Heights, Ohio) oli yhdysvaltalainen baseballpelaaja. Hän pelasi syöttäjänä Major League Baseball -sarjassa vuosina 1924–1947 Boston Red Soxissa, New York Yankeesissa ja Chicago White Soxissa. Ruffing muistetaan erityisesti menestyksekkäistä kausistaan New York Yankeesissa 1930- ja 1940-luvuilla.


title: Red Ruffing

text: Ruffing jätti koulun kesken lapsena ja alkoi hiilikaivostyöläiseksi kotiosavaltiossaan Illinois'ssa. Hän pelasi kaivoksen baseballjoukkueessa ulkokentällä ja ykköspesällä. Menetettyään kaivosonnettomuudessa neljä varvasta vasemmasta jalastaan hän siirtyi syöttäjäksi. Ruffing pelasi Minor League Baseball -sarjassa 1923–1924 ja pääsi sen jälkeen pelaamaan MLB-joukkue Boston Red Soxiin. Kausi oli sarjan viimeisenä olleelle joukkueelle huono: sen kauden otteluista 36 oli voittoja ja 93 häviöitä. Ruffing vaihdettiin New York Yankeesille, jossa hän oli joukkueen paras syöttäjä vuoden 1946 kaudelle asti. Ruffing pelasi vielä yhden kauden Chicago White Soxissa kunnes lopetti kilpailemisen ja siirtyi valmentajaksi. Hän työskenteli White Soxille varasyöttäjien valmentajana ("bullpen coach"), New York Metsille syöttäjän valmentajana ja Cleveland Indiansille kykyjenetsijänä ja alempien liigojen kouluttajana.


title: Red Ruffing

text: Ruffing voitti Yankeesin riveissä kuusi World Series -mestaruutta ja pelasi kuudessa MLB:n All-Star -ottelussa. Hänet lisättiin Baseball Hall of Fameen vuonna 1967 ja Yankees omisti hänelle muistolaatan stadioninsa muistomerkkipuistossa vuonna 2004.


title: Red Ruffing

text: Ruffing syntyi 3. toukokuuta 1905 Granvillessa Yhdysvaltain Illinois'n osavaltiossa. Hänen vanhempansa olivat saksalaisia maahanmuuttajia ja perheessä oli yhteensä viisi lasta. Ruffingia kutsuttiin nimellä "Red" ("punainen") punaisen tukkansa vuoksi. Hän vietti lapsuutensa Coaltonissa ja kävi koulua Nokomisissa. Perheen isä oli coaltonilaisen hiilikaivoksen työntekijä. Kärsittyään vakavan selkävamman hänestä tuli kaivoksen työnjohtaja ja myöhemmin myös Coaltonin pormestari.


title: Red Ruffing

text: Ruffing keskeytti koulunkäynnin 13-vuotiaana ja meni töihin hiilikaivokseen isänsä alaiseksi kolmen dollarin (vastaa 47 nykydollaria) päiväpalkalla. Hän pelasi baseballia takakentällä ja ykköspesällä kaivosyhtiön joukkueessa ja nokomislaisessa puoliammattimaisessa joukkueessa.


title: Red Ruffing

text: Ruffing oli 15-vuotias kun hän joutui kaivoksessa onnettomuuteen ja hänen vasen jalkansa murskautui kahden kaivosvaunun väliin. Hän menetti jalastaan neljä varvasta mutta toipui muuten. Hänen oli ollut määrä aloittaa ammattilaisuransa baseball-pelaajana samana vuonna Kentucky-Illinois-Tennessee League -sarjassa, muttei voinut enää juosta yhtä nopeasti kuin ennen onnettomuutta. Läheisen puoliammattimaisen joukkueen manageri Doc Bennett ehdotti, että hän kokeilisi jatkaa baseball-uraansa syöttäjänä.


title: Red Ruffing

text: Ruffingin tekniikoihin kuuluivat fastball, "terävä" curveball ja slider. American Leaguen erotuomari Bill Summersin mukaan slider oli Ruffingin erikoisuus. Toinen saman sarjan erotuomari Joe Paparella kertoi, että ensimmäisessä pelissä, jossa hän oli lautasen takatuomarina oli syöttäjänä "mies, joka keksi sliderin, ja jolla oli paras koskaan nähty slider – Red Ruffing".


title: Red Ruffing

text: Verrattuina useimpiin syöttäjiin Ruffing oli myös hyvä mailankäyttäjä: hän löi uransa aikana 36 kotijuoksua ja hänen osumakeskiarvonsa oli 1 937 ottelusta 0,297. Hän sai yli 0,300 keskiarvon kahdeksana eri kautena ja häntä käytettiinkin varalyöjänä sellaisissa otteluissa, joissa hän ei ollut syöttäjänä. Hän pelasi poikkeustilanteissa myös ulkokentällä. Ruffingin kotijuoksutulos häviää muista syöttäjistä vain Ferrellille, Warren Spahnille ja Bob Lemonille. Hänen nimissään on American Leaguen ennätys päästettyjen juoksujen vähimmästä määrästä.


title: Red Ruffing

text: Ruffingin täytettyä 18 Bennet auttoi häntä saamaan ensimmäisen ammattilaissopimuksensa. Ruffing liittyi Illinois–Indiana–Iowa League -sarjassa pelaavaan Danville Veteransiin, joka oli Class B -luokan minor league baseball -joukkue. Davville Veteransin syöttäjänä Ruffing teki voitto-häviö-tuloksen 12–16 vuoden 1923 kaudella. Kauden päätyttyä Boston Red Sox osti Ruffingin Danville Veteransilta 4 000 dollarilla (vastaa 54 800 nykydollaria).


title: Red Ruffing

text: Red Sox liitti Ruffingin Eastern Shore League -sarjan Class D -luokan Dover Senatorsiin syöttämään alkukaudeksi. Ruffing teki tuloksen 4–7 Doversilla.


title: Red Ruffing

text: Ruffing debytoi Major Leaguessa 31. toukokuuta 1924 Boston Red Soxissa. Hän syötti 23 sisävuorossa saamatta voitto- tai häviöpisteitä ja hän päästi keskimäärin (ERA) 6,65 juoksua yhdeksää sisävuoroa kohden. Hän sai tavanomaisesti peliaikaa seuraavina vuosina muttei menestynyt mainittavasti. Vuoden 1925 kaudella Red Sox jäi American Leaguen kahdeksasta joukkueesta viimeiselle sijalle: Ruffing saavutti voitto-häviö-tuloksen 9–18 ja 5,01 ERA:n. Seuraavina kahtena vuotena Ruffingin tulokset olivat 6–15 ja 4,39 ERA (1926) sekä 5–13 ja 4,66 ERA (1926). Red Sox hävisi liigan molempina vuosina. Vuonna 1928 Ruffing paransi ERA-tulostaan entisestään henkilökohtaisella ennätyksellään 3,89. Hyvästä keskiarvosta huolimatta hän päästi kuitenkin määrällisesti paljon juoksuja – yhteensä 125 – ja hänen voitto-häviö-tuloksensa oli 10–25. Nämä olivat kauden pohjatulokset American Leaguessa. Toisaalta Ruffing oli kaudella myös American Leaguessa eniten kokonaisia ottelulla ilman varasyöttäjiä pelannut syöttäjä 25 ottelulla. Ruffingin keskilyöntitarkkuus oli vuoden 1928 kaudella varsin hyvä 0,314 ja hän neuvottelikin Red Soxin kanssa siirrosta ulkokentälle. Joukkue kuitenkin eväsi siirron Ruffingin jalkavamman vuoksi.


title: Red Ruffing

text: Red Sox valitsi Ruffingin ensimmäiseksi syöttäjäkseen kauden 1929 avajaisotteluun. Kaudella Ruffing oli taas sarjan heikoin syöttäjä 22 häviöpisteellä ja 135 päästetyllä juoksulla. Hän voitti vain yhdeksän ottelua ja hänellä oli vaikeuksia pelata enemmän kuin viisi sisävuoroa ottelua kohden. Tuntemattomaksi jäänyt henkilö Red Soxin organisaatiosta ehdotti Ruffingille oluenjuontia painonnoston avuksi, ja Ruffing tukevoituikin 84 kilosta 110 kiloon.


title: Red Ruffing

text: Vuoden 1930 kauden aikana Red Soxin velkaantunut omistaja Bob Quinn pelkäsi menettävänsä joukkueen ulosmittauksessa ja vaihtoi Ruffingin New York Yankeesille varaulkokenttäpelaaja Cedric Durstia, 50 000 dollarin välirahaa (vastaa 700 000 nykydollaria) ja samansuuruista Yankeesin omistaja Jacob Ruppertin antamaa lainaa vastaan. Ruffing sai viiden ja puolen vuoden Red Soxin -aikansa yhteensä 39 voitto- ja 93 häviöpistettä.


title: Red Ruffing

text: New York Yankeesin managerina vuonna 1929 toiminut Miller Huggins oli yrittänyt hankkia Ruffingia Red Soxilta jo joidenkin vuosien ajan. Ruffingin harkitessa siirtymistä ulkokenttäpelaajaksi Huggins suositteli tälle syöttäjänä pysymistä. Entinen syöttäjä ja Hugginsin seuraaja Yankeesin managerina vuodesta 1930 alkaen Bob Shawkey vakuutti Yankeesin toimitusjohtaja Ed Barrowin hankkimaan Ruffingin. Shawkey piti Ruffingin syöttötapaa kehityskelpoisena, mutta Barrow piti tämän hankkimista tuhoontuomittuna ajatuksena. Ruffingin siirryttyä Yankeesille Shawkey ohjasi tätä käyttämään syötöissä vartaloaan enemmän niin, ettei tämän käsivarsi väsyisi niin pahasti ennen otteluiden myöhempiä sisävuoroja. Nykyisin Ruffingin vaihtoa Durstiin pidetään eräänä baseballin historian epätasaisimmista pelaajavaihdoista: Durst oli ulkokentän varamies, joka oli lyöntijärjestyksen loppupäässä aina, kun ylipäätään pääsi pelaamaan. Vuoden 1930 kausi jäikin Durstin viimeiseksi Major Leaguessa.


title: Red Ruffing

text: Ruffingilla oli kolme häviöpistettä Red Soxeilla ennen vaihtoa. Sen jälkeen hän voitti Yankeeseilla 15 ottelua ja hävisi vain viisi ja hänen kauden ERA-tuloksensa oli 4,14. Vähitellen Ruffingista hioutui loistosyöttäjä ja hän saavutti vuosina 1936–1939 neljä eri 20 tai useamman voiton putkea sekä vuoden 1932 sarjaennätyksen poltettuaan 190 lyöjää. Hän oli jatkuvasti sarjan ERA-parhaimmistoa. Kahdella kaudella Ruffingin ERA oli jopa alle 3,00. Hän pelasi seitsemän kertaa World Series -sarjassa ja voitti niistä kuusi kertaa vuosina 1932, 1936–1939 ja 1941.


title: Red Ruffing

text: Yankees valitsi Ruffingin kauden 1931 avajaisottelun ensimmäiseksi syöttäjäksi ja hänen tuloksensa kaudelta olivat edellistä kautta heikompi mutta silti sitä aiempia kausia huomattavasti tasaisempi 16–14 ja samansuuntainen ERA 4,41. Yankees tuli kaudella toiseksi. 13. elokuuta 1932 Ruffing pelasi harvinaislaatuisen ottelun, jossa vastassa ollut Washington Senators ei saanut yhtään juoksua – ja Ruffing itse löi kymmenennellä vuorolla kotijuoksun Tommy Thomasin syötöstä. Ottelu päättyi 1–0 Yankeesille. Ruffingista tuli samalla ensimmäinen Major Leaguen syöttäjä, joka oli voittanut ottelun joukkueelleen 1–0 ja samassa ottelussa lyönyt kotijuoksun sekä polttanut vähintään kymmenen vastapuolen lyöjää. Harvinainen saavutus on sittemmin tapahtunut vain kahdesti: Early Wynn vuonna 1957 ja Yovani Gallardo vuonna 2009. Kausi oli Ruffingille muutenkin suotuisa, ja hän sai 18 voittopistettä ja tavoitti kovatasoisen ERA:n 3,09, joka oli kauden toiseksi paras American Leaguessa Lefty Groven 2,84 jälkeen. Lisäksi Ruffing teki kauden polttoennätyksen 190. Yankees voitti sarjan ensimmäistä kertaa sitten vuoden 1928. Samalla kaudella Ruffing myös voitti ensimmäisen World Series -sarjan ottelunsa Yankeesissa Chicago Cubsia vastaan.


title: Red Ruffing

text: Ruffingin suoritus oli vuoden 1933 kaudella jonkin verran edellisvuotta heikompi 9–14 ja ERA 3,91, joskin se riitti Yankeesin toiseen sijaan American Leaguessa. Vuoden 1934 kauden merrkihetkiä hänen kohdallaan oli ottelu Cleveland Indianseja vastaan 20. kesäkuuta 1934, jossa vastapuoli sai Ruffingin syötöistä vain yhden lyönnin. Kaksi viikkoa myöhemmin hänet valittiin vuoden 1934 Major Leaguen All-Star -otteluun. Yankees tuli taas kauden toiseksi ja Ruffing sai 19 voittoa ja 11 häviötä. Seuraavanakin vuonna Yankees oli taas toinen, mutta Ruffingin tulos 16–11 oli kauden 1935 paras ja ERA 3,12 kolmanneksi paras.


title: Red Ruffing

text: Vuoden 1936 kaudella Ruffing sai 20 voittoa, mikä oli kauden kolmanneksi paras tulos, ja ERA:n 3,85, joka oli kuudenneksi paras. Hän pelasi taas Yankeesille World Series -ottelussa New York Giantsia vastaan, mutta ottelu päättyi Yankeesin häviöön. Palkkakiistan vuoksi Ruffing ei kuitenkaan ilmoittautunut vuonna 1937 kevätharjoituksiin ja jäti pelaamatta kauden ensimmäisen kuukauden aikana edullisemman sopimuksen toivossa. Toukokuussa hän allekirjoitti sopimuksen, joka korotti hänen palkkansa 15 000 dollariin (vastaa 244 000 nykydollaria). Ruffing sai loppukaudella 20 voittoa ja 7 häviötä, mikä oli vain yhden voiton päässä kauden parhaasta, ja kauden neljänneksi parhaan ERA:n 2,98. Hänet äänestettiin American Leaguen kahdeksanneksi arvokkaimmaksi pelaajaksi. Hän pelasi taas Yankeesille Major Leaguessa ottelussa New York Giantsia vastaan.


title: Red Ruffing

text: Ruffing pelasi Yankeesin kaudenavajaisottelussa vuonna 1938 ja hänet valittiin toista kertaa All-Star -joukkueeseen. Hän ei kuitenkaan pelannut siinä, koska American Leaguen All-Star -joukkueen manageri Joe McCarthy oli valinnut ensimmäiseksi syöttäjäksi Lefty Gomezin eikä halunnut samaan kokoonpanoon kahta syöttäjää samasta joukkueesta. Kaudella 1938 Ruffing sai American Leaguen kauden parhaan tuloksen 21 voittoa, ja kolmanneksi parhaan ERA 3,31. Hän jätti vastajoukkueen juoksuitta kolmessa ottelussa. Hän syötti kaudella myös World Seriesin avajaisottelussa huolimatta monta kuukautta suoritusta huonontaneesta käsivarsivaivasta. Hän kuitenkin lupasi, ettei käsivarsi enää aiheuttaisi ongelmia. Hän voittikin Yankeesille World Seriesissa kaksi peliä. Ruffing valittiin kauden 1938 American Leaguen neljänneksi arvokkaimmaksi pelaajaksi.


title: Kultavatsalavastaja

text: Kultavatsalavastaja ("Chlamydera cerviniventris") on lavastajien heimoon kuuluva varpuslintu.


title: Kultavatsalavastaja

text: Kultavatsalavastajaa tavataan Australiassa, Indonesiassa ja Papua-Uudessa-Guineassa. Lajin kannankehitys on vakaa. Sen ei uskota olevan vaarassa, ja se on luokiteltu elinvoimaiseksi.


title: Elokuvateatteri Scala

text: Elokuvateatteri Scala sijaitsi Tampereella Hämeenkatu 26:ssä. Yksikerroksinen jugendrakennus valmistui 1911 ja sen suunnitteli arkkitehti Birger Federley.


title: Elokuvateatteri Scala

text: Pohjoismaisen Biografikomppanian omistama elokuvateatteri oli valmistuessaan Tampereen suurin 468 katsojapaikalla. Teatterin avajaiset olivat tammikuussa 1912.


title: Elokuvateatteri Scala

text: Teatterirakennus purettiin 1930-luvun lopulla ja sen paikalle valmistui 1938 arkkitehti Jaakko Tähtisen suunnittelema funkkistyylinen Pohjoismaiden Yhdyspankin pankkitalo.